
Atracador a keda sorprertdi 
Enbes di sorprende otro 


Polis na civil a tira atracadó 
mata ayera madruga 



Edwin Jacobs tin derecho pa 
cobra overbruggingstoelage? 

























2 I Local 


Diaranson 12 di September 2007 I AWEMainta 


Den oranan di mardugá. 

Polis na civil a tira 
atracadó mata ayera 


WILLEMSTAD - Sucesonan 
di mas inverosimil ta tumando 
lugar un tras di otro na Corsow 
ultimo dianan y den loke casi 
por bisa ta un culminacion di 
e casonan un mas sensacional 
cu otro. 

Ayera mardugá un Resherche 
na sivil a tira un atracador 
mata den balcon di cas di un 
señora cu tin snack y cu a yega 
cas e momentonan ei despues 
cu el a sera su negoshi di snack 
riba Caracasbaaiweg. 

Di acuerdo cu informenan cu 
nos di AWEMainta a haya for 
di nos coresponsal na Corsow, 
tanto oficialmente como di 
testigonan presencial, tabata 
den careda di 3’or di mardugá 
cu e señora kende ta doño di 
e snack “Het Anker” na Ca- 


racasbaaiweg, a yega su cas 
despues di a sera su negoshi. 
Den balcon scondi den ma- 
tanan, e atracador a drumi 
warda e señora pa tira atraco 
riba dje bon arma, cu un arma 
di candela, pero promé cu a 
yega asina leu, un agente poli- 
cial na civil kende a compañá 
e señora pa su seguridad, a los 
un tiro dirigi riba e atracador, 
kende a keda fulminá cu un 
tiro den frenta y a muri al 
instante. 

Di acuerdo cu nos informan- 
tenan, t’asina cu den pasado 
regularmente e señora a bira 
victima di atracadornan sea 
n’e snack mes óf den porta di 
su cas y como tal tabatin como 
custumber pa pidi agentenan 
policial cu e conocé pa com- 
pañé ora cu e sera e negoshi y 


ta bayendo cas. 

Porcierto cu e señora ta di un 
famia cu conocé hopi polis y 
como tal e tabata pidi protec- 
cion ora di bai cas mardugá. 

Esei tabata e caso ayera mar- 
dugá atrobe caminda cu e 
agente M., a compañá e se- 
ñora bai su cas y a hañé ta 
drenta den accion pa evitá cu 
e atracador lo por a causa un 
daño n’e señora. 

Cu su actuacion el a evitá cu 
na lugar cu e señora e bira 
victima di e atracador, den e 
caso aki e malhechor mes su 
careda di biná a caba. 

Nos di AWEMainta nos no a 
haya informacion di e auto- 
ridadnan di e identidad di e 
victima. 


.Momento cu efectivo y autoridadnan 

hudicial a acudi ne cas denMaishi weg camin- 
da un atracador a trata di atracá un señora y a 
pérde su bida na man di un polis na civil. 

Pregunta di momento, cu hopi hende ta haci 

Awor cu Edwin Jacobs ta bira Director di 

SVb, lo e cobra overbruggingstoelage? 


APESAR cu gremio y otro 
instancianan a mustra cu no ta 
di acuerdo cu nombramento 
di ing. Edwin Jacobs como 
Director nobo di SVb, esaki 
ta un hecho caba y Minister 
Booshi Wever a expresa esaki 
publicamente caba. Entrante 
1 di october ing. Edwin Jacobs 
lo t’e Director nobo di SVb. 
Igualmente ta conoci cu hopi 
politico na momento cu ban- 
dona Parlamento ta haci uso 
di e famoso “overbruggings- 
toelage”, cual ta pago di nan 
salario durante 1 aña. 

E pregunta ta si den e caso 
aki tambe ing. Edwin Jacobs 
lo haya e beneficio di e sala- 
rio grandi di Parlamentario, 
banda di e salario mas grandi 
ainda di director di SVb? 

Ta tristo pa bisa, pero e practi- 


ca aki ta un realidad, caminda 
mayoria politico, independi- 
ente di e partido a haci uso di 
dje, independientemente si 
nan tin of no salario despues 
cu nan bandona e posicion di 
Parlamentario of Minister. 
Intencion di e “overbrug- 
ginstoelage” tabata pa ora 
un persona bandona un di e 
posicionnan aki y keda sin 
trabao of haya un salario mas 
abao, pa durante un aña nan 
por cuminsa adapta nan mes 
na nan situacion financiero 
nobo. 

Pero lamentablemente mester 
bisa cu loke ta wordo haci ta 
un abuso cu placa di pueblo, 
pasobra apesar cu nan haya un 
salario mescos of mas halto, 
tog e politiconan ta keda cobra 
e salario di Parlamentario of 


Minister durante henter un 
aña, lubidando cu ta trata aki 
di placa di pueblo. 

Awor e politico ing. Edwin 
Jacobs, cu lo ta bandonando 
politica pa ocupa un posicion 
cu un salario hopi mas halto 
cu esun cu e tin n’e momen- 
tonan aki, y pa cual segun e 
comision evaluador e no tin 
experiencia, tambe lo keda co- 
bra e salario di Parlamentario 
durante henter un aña largo, 
bibando mas dushi asina riba 
custia di nos pueblo, cu ta 
boga pa wak si algun dia nan 
por hala un tiki rosea debi cu 
nan ta hogando cu e cantidad 
di medidanan cu Gobierno a 
impone riba nan y cu e can- 
tidad di debe cu nan tin riba 
nan lomba. 


Comisario di Polis investiga pa Departamento di BIZO 


AWEMAINTA a haya infor- 
macion for di fuentenan di 
confianza cu n’e momentonan 
aki Departamento di Polis cu 
ta investiga casonan interno, 
esta BIZO, ta investigando un 
Comisario debi na denunci- 
anan haci contra di e persona 
aki. 

T’asina cu un dama a en- 
trega keho contra e Comisario 
aki pa motibo cu el a wordo 
acusa, insulta y menaza dor 
di e Comisario en cuestion, 


supuestamente pasobra e lo 
tin un relacion cu su homber, 
siendo cu esaki no t’e caso. 

E situacion a bira asina grave 
cu el a yega te Alto Mando 
Policial, cu n’e momentonan 
aki ta evaluando si lo mester 
pidi retiro di e Comisario aki, 
ya cu no ta prome biaha cu tin 
problema cune. 

T’asina cu e Comisario aki no 
ta atene su mes n’e decision- 
nan di Alto Comisario, siendo 


cu e ta su hefe, pero tambe por 
compronde cu ta trata aki di 
un guera interno, caminda cu 
un gobernante lo tin man riba 
cabez di e Comisario aki. 

E dama cu a entrega keho 
contra e Comisario ta pidi un 
disculpa di e miembro di Cu- 
erpo Policial aki, pero indica- 
cionnan ta cu esaki no lo tuma 
lugar, y pesei Alto Mando ta 
mirando cual ta e pasonan dis- 
ciplinario cu lo mester tuma 
contra e Comisario aki. 


Yamada di Ministerio Publico 
n’esnan cu tin duplicado falso 
di rijbewijs 

MANERA ta conoci siman pasa a tuma lugar den Corte di Prome 
Instancia e prome parti di e caso di otorgamento di duplicadonan 
falso di rijbewijs. Durante tratamento di caso a sali afor cu alre- 
dedor di 60 hende a wordo deteni cu tabatin den nan poder un 
duplicado falso di rijbewijs. Tambe a sali afor cu tin hopi hende 
mas cu tin den nan poder un duplicado falso di rijbewijs. Segun 
e investigacion ta trata akinan di por lo menos 180 persona. 

Pa evita cu tur e duplicadonan falso aki sigui den circulacion Mi- 
nisterio Publico a manda tur e personanan en question un aviso 
por escrito pa nan pasa y entrega e duplicado falso di rijbewijs 
na Landsrecherche. 

Ora di entrega un duplicado falso di rijbewijs e persona por spera 
cu Landsrecherche ta nota algun dato di dje y ta haci’e algun 
pregunta. Despues e persona ta wordo informa cu e por paga 
un boet pa evita cu elo wordo deteni y persegui penalmente. 
Esaki kier meen cu si e persona paga un boet e caso lo wordo 
geseponeerd. 

Si acaso un persona no duna oido na e aviso por escrito e lo por 
wordo deteni door di agentenan policial y hiba warda pa intero- 
gacion. Den e caso aki no ta exclui cu e persona por keda deteni 
den aresto preventivo pa un tempo. 

Ministerio Publico ta enfatisa cu locual e personan aki a haci, 
esta di a obtene of tin den nan posesion un duplicado falso di 
rijbewijs, ta castigabel. 

E hechonan castigabel ta: haci uso di un documento falso y ta 
complice di soborno di un empleado publico. Sinembargo e 
castigo cu e personanan aki lo por hanja no por wordo compara 
cu tur e consequencianan si nan wordo deteni y poni den aresto 
preventivo. 

Considerando e seriedad di e situacion ta mas importante pa 
saka tur e duplicadonan falso di rijbewijs for di circulacion y 
percura pa nos trafico ta mas sigur. 

Ministerio Publico ta conciente cu por tin hende ainda cu tin 
duplicado falso di rijbewijs y cu no a ricibi e aviso por escrito. 
Pa tal motibo Ministerio Publico ta haci un yamada na un y tur 
cu ta den posesion di un duplicado falso di rijbewijs pa pasa y 
entrega esaki na Landsrecherche mas pronto cu ta posibel. 

Desaroyo economico no tabata posibel sin trahador extranhero, pero 

Mester intensifica e sincronizacion entre Enseñanza y 
Mercado di Trabou pa integra mas hende local 


E desaroyo economico cu Aruba a 
conoce no tabata posibel sin e trahador 
di exterior. Hopi a establece y integra 
nan mes definitivamente na Aruba. 
Composicion di e poblacion di Aruba a 
cambia drasticamente, y esei ta rekeri 
un maneho diferente cu mas tolerancia 
y hopi mas comprension. 

Pesei Gobierno a dicidi en coopera- 
cion cu Hulanda pa mehora y fortifica 
henter e funcionamento di e cadena di 
admision y expulsion di stranheronan. 
Tabata otro di e puntonan cu ta se- 
ñala den discurso di Gobernador Fredis 
Refunjol na inicio di un Aña nobo di 
Parlamento. 

E maneho estricto di imigracion, lo 
mester desenboca den trece un balance 
entre e interes pa inverti den Aruba y e 


scarsedad riba e tereno laboral. Pa yega 
n’e balance aki e input di tur instancia, 
tanto publico como priva ta indispensa- 
bel, na unda punto di salida mester t’e 
necesidad riba mercado laboral. 

Pa mehora e servicio un automatisa- 
cion lo tuma lugar a corto plazo. En 
conexion cu esaki lo inicia pronto un 
reorganisacion na Censo, cu ayudo 
tecnico for di Hulanda. 

Pa mehora e servicio na nos comu- 
nidad, e Oficinanan di Gobierno den 
Bario, lo bai conoce un reorganisacion 
y automatisacion, na unda lo aumenta 
e servicionan na pueblo cerca di cas. E 
aña aki a lansa un website di Gobierno 
cu ta hopi informativo. 


DEMANDA Y OFERTA 
E punto di demanda y oferta di cupo 
di trabou a haya basta atencion den e 
discurso di Gobernador Refunjol ayera 
na Parlamento. 

E representante di Reino a bisa cu p’e 
mercado laboral ta mira un descrepan- 
cia entre demanda y oferta. 
Limitacion di imigracion no a resulta 
suficiente. Sueldo, imagen di e tra- 
hador local cerca doñonan di trabao, 
descrepancia entre tipo di demanda y 
oferta tambe ta hunga un rol. Un solu- 
cion ta wordo busca na ambos banda. 
Prioridad lo wordo duna pa fomenta 
empleo p’e trahador local y integracion 
di diferente grupo den proceso laboral, 
manera hende cu ta cobra onderstand, 


hobennan inactivo y drop-outs. 
Departamentonan di Asunto Social y 
Trabou lo traha mas estrecho pa guia 
y intermedia e gruponan menciona pa 
nan por integra den e proceso laboral. 
Cu sosten di Enseñansa pa Empleo 
lo duna cursonan y entrenamento pa 
diferente profesion den varios dis- 
tricto. 

Calificacionnan di studiantenan ora 
nan ta caba scol mester coresponde 
mihor cu e demanda di dunadornan 
di trabao. 

Na 2008 cooperacion entre Departa- 
mento di Enseñansa y Departamento di 
Trabou lo wordo intensifica pa percura 
pa un mihor sincronisacion entre ense- 
ñansa y e mercado laboral. 


Gobernador ta preocupa pasobra 

Tin diferente raport cu a constata un 
descuido creciente di muchanan na cas 


LOKE sigur tabata un punto 
di e discurso di Gobernador 
Fredis Refunjol ayera na ap- 
ertura di Aña Parlamentario 
nobo, cu a hala atencion, t’e 
parti di nos hobennan, e cuido 
y atencion cu nan merece y 
mester haya pa nan forma y 
yega na adultonan disciplina. 

“Nos hobennan ta nos futuro 
y pues ta merece atencion 
special. Awor nan ta depende 
di nos, pero mañan nos lo 
depende di nan,” Gobernador 
Refunjol a bisa. 

E1 a duna e ehempel di un 
raport cu a wordo traha na 
2005 dor di SER (Sociaal 
Economische Raad) cu a papia 
riba seguridad pa muchanan 
na Aruba, y a constata un des- 
cuido creciente di muchanan 
na cas. 

Raportnan di otro instanci- 


anan manera Departamento 
di Asunto Social, Fundacion 
Sostenemi, Voogdijraad y 
otro Fundacionnan manera 
Respetami y Guia Mi tambe ta 
notando e mesun tendencia. 

Fuera di un deficiencia den 
desaroyo, muchanan ta haya 
hopi falta di atencion, afecto 
y guia. Hasta tin casonan di 
abuso y maltrato. 

Esei ta impacta e desaroyo 
di mucha di un forma suma- 
mente negativo y lo contribui 
na un tipo di adulto cu falta 
di auto-estima y auto-disci- 
plina. 

Educacion di muchanan ta 
primordialmente un tarea di 
mayornan. 

Mirando e presion y problem- 
atica cu ta aumentando riba y 
dentro di famianan, special- 
mente relaciona cu educacion, 


mas atencion lo wordo duna 
na sosten di famia y opvang 
di mucha. 

Pa muchanan cu problemanan 
serio di comportacion Centro 
Ortopedagogico a habri su 
portanan. 

Vision di Gobierno riba tereno 
social ta uno di desaroyo 
social duradero mediante 
un servicio decentralisa den 
districtonan cu programanan 
integral. 

Y mester duna e sosten y guia 
necesario particularmente na 
e gruponan mas vulnerabel 
den nos comunidad. 

Un trahador di hubentud ta 
traha hunto cu un trahador 
social pa no solamente guia un 
hoben so, pero tambe pa den e 
contexto di famia, bario y scol 
por yega na un plan pa mehora 
e situacion. 


Gobernador a señala cu 

Gobierno lo cumpli na ehecuta raport di 
Comision Nacional di Finanza Publico 

GOBIERNO ta boga pa pueblo di Aruba por gosa di un calidad 
halto di bida y esaki mester ta pagabel. Esei ta rekeri un finansa 
publico cu ta saludabel. Ta loke Gobernador Fredis Refunjol a 
trece dilanti ayera den su discurso den cuadro di apertura di 
Aña Parlamentario nobo.E represenante di Reino den un di su 
prome puntonan cu el a trece dilanti tabata e aspecto di finanza 
publico, y a splica cu na februari di e aña aki Comision Nacional 
di Finanza Publico a entrega su raport riba finanza publico. 
Gobierno a tuma e recomendacionnan di e raport aki over cual- 
nan ta forma e base di e presupuesto di 2008 y esaki lo t’e guia 
tambe p’e siguiente añanan. 

Ta wordo mustra riba e hecho cu presupuesto di 2008 a wordo 
entrega prome cu 1 di september. Y cu pa prome biaha e presu- 
puesto tin un nota cu un resumen di prioridadnan, y un proyec- 
cion presupuestario pa 5 aña. 

Manera a wordo mustra caba dor di Gobierno, e presupuesto pa 
2008 ta mustra un saldo di explotacion positivo di 10,2 miyon 
florin.Na mesun momento ta señala e rating positivo cu Aruba 
a haya for di e afamado FitchRatings, cu ta un analisis di credito 
internacional renombra. Nan analisis di 31 di augustus ultimo a 
sali mas positivo cu aña pasa. “Nan tambe ta mira ehecucion di 
e recomendacionnan di e Comision Nacional di Finanza Publico 
como un paso importante.”Pa ehecuta e recomendacionnan un 
plan di accion a wordo estableci. Un di e metanan ta pa logra 
un presupuesto balansa na 2009 y pa baha e quota di debe te 
un maximo di 40% di GDP. Na aña 2004 e deficit fiscal tabata 
6,0%. Na aña 2005 el a baha te na 3,8%, na aña 2006 e tabata 
1,5% y pa 2008 ta proyecta pa e ta 0,9%. Pues un tendencia 
hopi positivo! 

Comentario 

Despues di a core pa un debate cu Ramon y Marisol: 


"Adi Thijsen ta sigui cu mas espectaculo risibel” 


HOPI a kere cu Parlamentario Adi Thijsen lo a keda 
para firme riba su pianan, pero a core “blaas de aftocht” 
prome cu Nel hacie’le un “kopje kleiner”. 

Enbes di a keda “on low profile”, Adi a dicidi pa “as- 
souvir sa vengeance” ridiculisando e pensamento di e 
filosofo Frances Charles Louis de Secondat, Baron de 
La Bréde et de Montesquieu riba “democracia” (□□/xDD 
□□□□□□□). Of mester cuminsa acepta cu Parlamenta- 


rio Adi Thijsen berdaderamente no ta compronde e 
pensamentonan di Montesquieu? Si a caso t’asina, lo 
ta consehabel pa Adi no papia mes di democracia por 
lo pronto. Pa saca Adi un poco for di duda mester bisa 
cu aki na Aruba democracia real no ta existi. No tin ni 
e minimo libertad na horizonte pa vota pa e Partido 
Politico cu bo ta desea, corda pa bin kere awor cu tin 
democracia na Aruba. Hopi a experiencia e practicanan 


di menasa di e partido na mando. (Ta yega claba ban- 
dera politico na bo cas y bai purba kite awor....) 
Ehempelnan tin na cantidad. 

Bao pretexto di democracia pueblo por bai deposita 
su voto cada 4 aña pa despues bai sinta keto den un 
huki y warda riba e proximo eleccion. Parlamentario 
Adi Thijsen a haña tur oportunidad pa duna contenido 
real na democracia. Haciendo simpel preguntanan na 
mandatarionan no ta garantisa 
democracia den esaki. E partido 
MEP kier aparenta di ta un 
partido Social-Democrata, pero 
esaki ta puro un engaño. 

Ta bon conoci cu e Comite Cen- 
tral di e prestigioso Partido MEP 
cu Nel na cabez ta dicidi riba tur 
asunto politico y ta exigi di tur 
Parlamentario di MEP pa sigui 
e instruccionan di “His Master’s 
Voice” al pie de la letra, si no 
fono. Asina Nel ta logra mantene 
e “puissance souveraine” bibo. 
Na varios ocasion por mira Nel 
himself duna instruccionnnan 
na su 11 “ayudante”. Dificil- 
mente por considera e perso- 
nanan aki Parlamentario o digno 
representante di pueblo. 
“Hielenlikkers” ta pas mas pa 
nan. E “expansiedrang” di Nel ta 
sigui asina leu, cu e ta “claim” tur 
posicionnan clave den e aparato 
gubernamental pa su partido, e 
asina yama “nomenklatura”. 

E nombramento di Parlamenta- 
rio Edwin Jacobs dor “die Partei” 
t’e ultimo ehempel den esaki. 
(Fabor no atacha e bon nomber 
di Edwin). 

P’e aña Parlamentario nobo e 
“golden girls” di MEP a keda 
re-eligi y a bin aserca Junior Ar- 
ends, cu mester zorg p’e ”chispa” 
den Parlamento, formando asina 
e “triumviraat” di e prestigioso 
Partido MEP. 

Ban ta serio Adi, bo no ta ri- 
para cu bo ta haci bo mes hopi 
ridiculo, bisando cu bo mester 
mas tempo pa “studia” e con- 
testanan di Minister Marisol 
Lopez-Tromp? 

Na un moda fini Minister Mari- 
sol a laga sa bon cla cu “Adi kan 

de pot op.” Bo tin razon Adi: 

Trabao di un Parlamentario ta 
hopi dificil, e t’asina dificil cu 
colega di bo partido ta bruha 
entre “voor” y “tegen”. 



Super interes...riba bo Super Savings! 


RBTT Bank su Super Savings Account ta un cuenta di spar incomparabel. 
Probecha di un super interes te cu 4.75% riba bo fondonan. Mas halto 
e suma, mas halto e interes. Comproba pa bo mes. 


Habri bo RBTT Super Savings Account** awe mes y probecha bo tambe 
di e super interes y ademas ricibi 2,500 Fun Miles. 

Pa mas informacion bishita un di nos oficinanan of yama nos 
RBTT Service Line na 588.01.01. 


* Pa sumanan riba AWG 500,000 RBTT Bank ta ofreceTime Deposit atractivo. 
** Deposito minimo di AWG 15,000 pa habri e cuenta. 


Suma den AWG 

Interes anual 

15,000-50,000 
50,000 - 500,000* 

4.00% 

4.75% 


/Á 


RBTT 


BANK 


BO CAMINDA PA FUTURO 


ITALIESTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 

Maske e mes no a pidi nada 

Minister Booshi Wever debe Rudy Lampe un disculpa 


No solamente financieramente 
sino tambe e lugar cu e ta situa 
t’esun mas conviniente. Ta cono- 
ci cu Noord y Oranjestad t’e 
partinan mas pobla di Aruba. Cu 
construccion di Centro Medico 
na San Nicolas y e plannan pa 
amplia su servicionnan ta cubri 
e partinan mas pobla di Aruba, 
segun Rudy Lampe. 

Den cuadro di esaki a bini e 
discusionnan ya cu Obispado 
tabata forma parti di e Regent- 
enraad di hospital. 

Na momento cu Obispado a 
ser saca for di e structura nobo 
Mons. Secco a expresa cu Obis- 
pado a haya un skop di Gobi- 
erno di Aruba. Aki Minister drs. 
Booshi Wever a declara cu dr. 
Rudy Lampe ta gaña, cu e ta un 
gañado patalogico. 

Despues a sali un comunicado 
di Mons. Secco mes cu enber- 
dad Obispado a haya un skop 
di Gobierno. 

Minister Booshi Wever no a pidi 
disculpa ni den publico y priva. 
Alomenos acepta cu el a comete 
un fout. Rudy Lampe mes no 
ta exigi ningun persona pidi’e 
disculpa. 

Enberdad ta kende lo no kier un 
hospital nobo, pero e pregunta 
si Aruba por cargu’e financiera- 
mente? 

Nos tin cu mira nos limitacion- 
nan financiero, Gobierno no tin 
placa, tin asina hopi necesidad 
den pueblo cu nos tin cu haci es- 
cogencia, segun Rudy Lampe. 



DI acuerdo cu Rudy Lampe di partido 
RED, Minister drs. Booshi Wever ta 
insisti riba e construccion di un hospi- 
tal nobo, y cu e placa cu Aruba mester 
haya di Plant NV lo bai pa construccion 
di esaki. 

RED a mustra cu tabatin diferente comi- 
sion cu diferente raport cu a yega n’e 
conclusion cu financieramente 
pa Aruba ta mihor pa renoba 
y amplia e hospital actual na 
Eagle mes. 


Si nos mira p.e. con e mayornan di 
Colegio Arubano tin cu haci fundraising 
pa por cumpra computer y bini cu un 
studieruimte, loke ta area di Gobierno. 
Prome cu bo saca un florin bo tin cu drei 
e rond prome cu bo haci uso di dje. 


Mescos ta conta pa un famia cu kier 
cumpra un auto di luho, pero no ta tur 
por ta depende di bo capacidad finan- 
ciero. No kere cu unabes cu construi un 
hospital nobo cu esun actual lo bai pa 
metanan social. 

T’e Minister mes a declara cu e tereno ta 


uno valioso, ken sa si tin dealnan caba 
cu desaroyadornan pa cu e tereno aki 
pa contruccion di condominio, segun 
Rudy Lampe. Y es mas, ya caba Minister 
drs. Booshi Wever a anuncia, cu si e no 
haya e placa di Plant N.V. cu e mester 
bai na aumenta prima di AZV. Kende 
kier esaki? 


NA OTRO FELIZ GANADOR 




ganador 


DANIEL EVERON 

9 di September, 2007 


premio progresivo: 


casino: 


TOYOTA YARIS 

wega: 

WINACAR JACKPOT 


SEAPORT CASINO 

cu taxistanan independiente di Aruba 


AAA a reuni 

“TIN un grupo di taxista cu no ta cum- 
pliendo cu reglanan cu AAA a stipula”. 
Despues di e reunion di 2 siman pasa 
cu representantenan di e taxibondnan, 
representantenan di taxistanan indepen- 
diente tambe a indica na e gerencia di 
aeropuerto durante un reunion ayera cu 
esaki ta e problema mas grandi na aero- 
puerto. E reunion aki entre gerencia di 
AAA y e representantenan di taxistanan 
independiente tabata pa intercambia di 


pensamento y saca afo ki precupacion 
tin bou di e taxistanan cu no a reuni cu 
AAA 2 siman pasa. 

2 siman pasa AAA a invita 4 asosacion di 
taxista pa un reunion, di cual apenas 2 a 
presenta na e reunion. Sr. Cyrilo Croes y 
Sr. Mario Croeze den representacion di e 
taxistanan independiente a aserca AAA 
pa asina nan tambe haña oportunidad 
pa expresa nan mes riba e situacion y 
tambe pa duna nan contribucion na e 


solucion cu ta wordo busca. AAA a ac- 
cepta e peticion aki y a sinta na mesa 
cu e 2 representantenan di e taxistanan 
independiente cu ta representa un grupo 
di 114 taxista. 

Durante e reunion aki, tanto Sr. Cyrilo 
Croes y Sr. Mario Croeze a splica cu 
segun nan e problema mas grandi ta 
cu tin varios taxista cu kier traha segun 
nan propio reglanan, ignorando por 
completo e reglanan stipula pa AAA. 


Esaki tin su consecuencianan pa e 
taxistanan cu si ta tene nan mes na e 
reglanan y tambe pa e pasaheronan cu 
mester di taxi. 

Pa medio di e Business Unit Manager 
di Terminal, Jurgen Benschop, AAA a 
presenta e plan cu AAA tin pa soluciona 
e problemanan. A splica na e taxistanan 
tambe cu e sentencia recien di hues na 
Aruba unda cu ta stipula cu e caya dilanti 
aeropuerto ta un caya publico, a trece 
cambio di e maneho tambe di 

j^fssage, ^rtesala, Aruba Aloe St ol^lpi^^siQ^i ntures. Bacchus Liqourtique, 
B^b Thétfish, Bye Bye, CC & CO, Chopard, Cigar Emporium, Colombian Emeralds, Confetti on the Beach, 


DianIeijouterie, Dufry Perfumes, Entre Nous, Eva Boutique, 
E ^a^larii^ alEiJjñlafSaff&élman-Jewelers. GimmickÁGLiCGiTGuess, Internet Planet, Jewelers Warehouse, 
ne, Louis Vuitton, Maggy's Unisex Salon, Meya Meya, Monalisa, 

Mopa Mopa, Perfume Palace, Piazza, Polo Ralph Lauren, Renaissance Giftshop, Salvatore Ferragamo, 
Scuba Aruba, Secrets of Aruba, Sole to Sole, Sunspecs, Taste of Belgium, Vital, Wave^rçig 


Nos sa con pa 
baha e stress di 
shopping! 

Cu mas di 60 tienda, marcanan 
international exclusivo, joyerianan 
di calidad, perfumerianan di clase, 
e ultimo grito den moda y pa e 
regalonan perfecto, Renaissance 
Mall ta simplemente e lugar 
perfecto pa tur bo compranan. 

Bo lo keda asombra! 


RENAISSANCE. 

MALL 

HABRI FOR Dl 9:30 AM TE CU 6 PM 
www.shoparubarenaissance.com 


aeropuerto. 

Esaki pasobra awor varios taxis- 
ta no kier atene nan mes na 
orden y reglanan di AAA via e 
agentenan di seguridad debi cu 
nan ta sinti cu AAA no tin nada 
mas di bisa nan, cual opinion ta 
wordo comparti tambe pa e rep- 
resentantenan di e taxistanan 
independiente cu ta experencia 
e tipo di expresion y comporta- 
cion asina diariamente dilanti di 
aeropuerto. E plan cu a wordo 
presenta na e representantenan 
di e taxistanan independiente 
a wordo bon accepta door di e 
representantenan di e taxistan- 
an independiente. 

E representantenan di e taxistan- 
an independiente tambe ta sinti 
cu e plan cu AAA tin pensa di 
ehecuta lo soluciona e prob- 
lematica actual cu tin dilanti 
di aeropuerto cu e taxistanan 
cu no ta atene nan mes na e 
reglanan. 

A keda palabra cu e represen- 
tantenan di e taxistanan lo reuni 
den nan propio seno y presenta 
e plan cu AAA a ofrece, y purba 
haya un consensus riba esaki. 
AAA lo reuni un biaha mas cu 
tur e personanan cu ya a reuni 
cu nan pa tuma un decision 
final riba henter e asunto aki. 
Ta spera cu asina por soluciona 
e situacion actual cu tin di- 
lanti aeropuerto relaciona cu e 
taxistanan. 


TA HUUR 


Cas na Caya Jose 
Geerman San Nicolaas, 

cu 4 camber, 2 baño, sala, 
cushina, comedor y porch. 

Pa mas informacion yama 
Tel.: 584-5807, 560-5428 
of 584-0687. 

Prioridad den turismo ta expansion di calidad y diversificacion 


“ORA bo ta menciona economia, tur- 
ismo t’e prome palabra cu ta surgi na 
Aruba. Turismo ta un sector cu mun- 
dialmente ta creciendo. E ta keda no 
obstante un sector hopi vulnerabel y 
uno hopi competitivo, specialmente den 
nos region. 

Pesei tambe e vision di Gobierno ta 
ensera un desaroyo continuo y duradero 
di e sector di turismo, cu prioridad den 
expansion di calidad y diversificacion/’ 
asina Gobernador Fredis Refunjol a 
trece esaki dilanti den un parti di su 
discurso ayera na inicio di Aña Parla- 
mentario nobo. 

A mustra cu varios cadena hotelero ta 
den pleno proceso den upgrading di nan 
producto. Cadenanan manera Marriott 


y Hyatt ta haciendo inversionnan sub- 
stancial den upgrading di nan respectivo 
hotelnan. Westin pronto lo cuminsa cu 
construccion di un hotel/time-share 
superluhoso banda di esun existente. 
Mientras cu Plan Sasaki pa San Nicolas 
ta ensera un desaroyo turistico di cali- 
dad locual Gobierno ta boga pe. 

E plan di maneho p’e añanan 2006- 
2010, ta inclui un mercadeo dirigi na 
un ocupacion di hotelnan di 85%. E 
“targetgroup” lo ta turistanan cu un 
salario halto. Esei ta exigi un calidad 
halto di servicio. 

Den cuadro di servicio di calidad na 
2006 a lansa e programa “ Aruba Prom- 
ises” pa hisa nivel di calidad y servicio, 
esaki lo wordo ripiti na 2008, mirando 
e exito di e programa aki. 


Cooperacion entre sector priva y sec- 
tor publico riba desaroyo turistico y 
economico ta di hopi importancia. 
Por menciona e proyectonan “longest 
linear park” den Caribe, maneho di nos 
costanan y saneamento di curason di 
Playa. 

Mudamento di waf pa Barcadera ta pre- 
mira pa 2008. Intencion ta pa nos waf 
por bira un sub-hub den regio. 

Den e cuadro ei relacionnan comercial 
cu paisnan manera China y Brasil ta 
wordo intensifica, segun Gobernador 
Refunjol, lesando mas bien un discurso 
prepara pa Gobierno. 

E waf actual lo wordo desaroya den 
un Home Port pa barconan crucero en 
combinacion cu un marina. Conhunta- 


mente cu e Fixed Based Operation (FOL) 
na aeropuerto pa avionnan priva, un 
mercado nobo di turista por wordo 
explora. 

Na 2008 aeropuerto lo cuminsa cu un 
programa grandi di mantencion pa 
mas aña. 

Pa 2008 Gobierno ta mira un crece- 
mento economico nominal cu un 6%, y 
e expectativa ta cu turismo lo por crece 
mas, debi n’e disponibilidad di mas 
kamber di hotel. 

Riba tereno economico un Plan Strate- 
gico Integral Nacional ta na caminda, 
esaki tin como meta pa establece un 
vision a largo plazo. 

E diferente stakeholders di sector pub- 
lico y sector priva lo wordo envolvi den 
e proceso aki. 

FTA ta hiba RIU corte pa obliganan cumpli loke nan a pone riba papel 

65 trahador di ex Aruba Grand lo mester haya trabao na e hotel 


ANSELMO Pontilius, dirigente di FTA ta splica e 
motibo pa cual FTA lo hiba RIU corte. E ta bisa cu ta 
solamente un huez lo por bisa cu FTA no tin razon cu e 
carta cu a wordo firma pa sr. Fernando Garcia Crespo, 
diripiente e carta aki dirigi na Minister di Labor no ta 
aplicabel mas. 

Hecho ta cu RIU no a cumpli pa manda yama e ex 
trahadornan pa bin traha y cu e argumento di sr. Ve- 
lasco ta uno fofo y pa e motibo ey tambe lo ta bon pa 
investiga dicon miembronan di staff di ex Aruba Grand 
tin un caso den corte na e momentonan aki, den cual 


nan a demanda pa e.o. nan haya un contesta di con 
bin gerencia na e momento ey di Silver Moon dirigi 
pa sr. Velasco no por a pone RIU cumpli y tumanan 
den servicio manera a priminti nan y cu nan tampoco 
a haya e compensacion extra cu FTA si a logra den e 
negociacionnan cu tabatin cu abogado di Gobierno. 
Si e no a bin eynan, FTA ta convenci cu huez lo a sen- 
tencia un pago adicional di loke ley ta stipula y loke e 
compania tabata ofrece e ora. 

Pa e motibo ey, FTA a dicidi di bin cu e caso caminda 
cu lo pidi huez pa obliga RIU cumpli loke e la pone 


por escrito. Esaki pasobra si nos mes na Aruba no ta 
percura pa respeta regla y leynan con otronan ta bai 
haci’e pa nos. 

Den cuadro di esaki, e ta bisa cu den e condicionnan 
cu a wordo stipula pa haya trabao, e persona mester sa 
lesa y scibi ingles, hulandes, papiamento y spaño, pero 
informacionnan cu FTA tin di un cantidad di henfe di 
departamento ta cu e unico idioma cu nan sa ta spaño. 
Pesey e ta puntra dicon e condicionnan aki ta conta pa 
arubianonan si y pa hendenan cu ta bin di pafor no. 
FTA kier puntra miembronan di Parlamento y Minister- 
nan cu ta bisa e barbaridad cu ta 
FTA a firma pa laga e hendenan 
afor, cu si nan ta realiza cu ta 
arubianonan ta paga nan salario 
tur luna. 

Anselmo Pontilius ta bisa cu e 
granceza di nos gobernantenan 
ta pa admiti cu den e caso di RIU 
simplemente nan a maneha e 
asunto aki hopi malo. Na mei 
aña pasa ora FTA a sali di corte 
a bisa cu tanten cu tin gobernan- 
tenan ta negocia cu doñonan di 
capital cu carson baha, nos ta 
bai tin problema serio. E ta bisa 
cu no por mermiti cu ta abusa 
di yiunan di tera na e forma aki. 
“Si Gobierno cu tey pa para pa 
defende no haci’e, ken otronan 
nan ta spera pa haci’e?”. 


Bo tabata sa? 

Bo kier pidi algo for di internet y mester 
un adres na Merca? 

Bo no tin credit card? 

"Your Connexion" ta haci'e posibel 
p'abo! Bira miembro y Your Connexion 
ta bo adres personal na Merca y bo por 
ricibi tur bo pedidonan facil, liher y di e 
manera mas economico na Aruba. 



e-liL' CcLtlLCiri 

Solamente 

$ 35 00 

pa aña 


Bishita nos pagina di internet na 

www.your-connexion.com 

pa mas informacion of yama nos 
na Merca: (786) 281-2408 
na Aruba: 749-7669/Margrietstraat 3 


**Si bo no tin credit card, manda nos un email na 
orders@your-connexion.com cu bo datonan personal 


Pigicel 

Spera Mas. Hanja Mas. 



HOTLINE 

733-8477 

Tin interes grandi pa cumpra Warda di Polis na Playa 


INFORMACIONNAN cu mesa di re- 
daccion di AWEMainta a logra haya ta 
indica cu Gobierno ta evaluando seria- 
mente pa bende e edificio di Warda di 
Polis na Playa y muda esaki pa edificio 
actual di Belastingkantoor. T’asina cu 
evaluacionnan ta indica cu e edificio 
actual di Polis na Playa no t’esun mihor 
pa un Warda di Polis debi n’e trafico y 
ubicacion, ademas e edificio ta den un 
estado deplorabel, caminda cu hasta 
instancianan internacional di derecho- 
nan humano a bisa cu e celnan di e 
edificio aki no por wordo usa mas debi 
cu nan no ta apto pa sernan humano. 
Informacionan ta indica cu tin un in- 
stancia financiero cu ta hopi interesa 
den cumpra e edificio aki ya cu e tin e 


mihor safe na Aruba. Ta trata un safe 
cu ta ubica bao tera, y esaki sigur ta 
haci di e edificio uno hopi atractivo pa 
un instancia financiero. Di otro banda, 
den caso cu e edificio aki wordo bendi, 
lo muda Cuerpo Policial p’e edificio cu 
ta wordo ocupa n’e momentonan aki pa 
Servicio di Impuesto, ya cu pa fin di aña 
nan lo ta mudando p’e edificio nobo na 
Camacuri. For di Cuerpo Policial mes por 
a tende cu nan no ta hopi contento cu e 
opcion di edificio di impuesto, ya cu si ta 
considera cu e edificio 
aki no ta bon p’e de- 
partamento aki, dicon 
si pa nan e ta bon. A 
wordo bisa cu nan ta 
fada caba cu semper 


Prijs di gasolin, diesel 
y kerosin a baha 

Entrante awe 

MINISTRO di Finansas y Asunto Economico ta informa cu a 
surgi un cambio den e prijs di productonan petrolero pa loke 
ta concerni e benta cu e consumidor local. E prijsnan nobo 
entrante awe, 12 di september 2007 ta como lo siguiente: 
Gasolin unleaded premium lo ta 197,4 cent pa liter (- 7,8 cent), 
Gasoil LS (Valero) 167,9 cent pa liter (- 2,6 cent) y Kerosin 
161,0 cent pa liter (- 2,7 cent). 

Tambe ta informa cu e tarifanan reduci di accijns durante e 
luna luna di mei 2007 pa absorba e aumento di prijs, ta keda 
manteni. 


nan ta haya cosnan usa of cu ta den mal 
estado y cu nan lo a prefera di haya un 
edificio completamente nobo, adecua 
pa Cuerpo Policial, no manera esun cu 
a wordo traha na Santa Cruz, cu awe 
ta confirma cu e no ta sirbi p’e meta 
pa cual el a ser construi. Incialmente 
a pensa cu lo por a haci uso di edificio 
caminda Bestuurskantoor nobo lo bin, 
esta edificio di ex John F. Kennedy, ya 
cu esaki ta ubica riba caminda grandi y 
ta di facil aceso, pero despues a bisa cu 


nan lo prefera tog un edificio nobo y bon 
ubica, pero e locacion mes no a wordo 
menciona. 

Minister Rudy Croes tin un decision 
basta grandi pa tuma, ya cu e lo mester 
tene na consideracion e posicion di e 
polisnan, cu tambe kier algo bon pa 
nan, un lugar caminda cu nan por traha 
decentemente y na nan agrado, p’asina 
por funciona mihor den e tarea dificil 
cu nan tin di salvaguardia seguridad di 
nos hendenan. 


FUNDACION 



“Simia”: Boletin pa Centronan di 
cuido y guia di mucha 

Fundacion Pa Nos Muchanan ta cla pa publica su segundo 
edicion di “Simia”. 

Si bo ta trahando den cuido y guia di mucha riba un base diario, 
e boletin aki ta pa bo! 

E boletin aki, na Papiamento, ta yen di informacion y tips cu ta 
sumamente valioso pa bo trabao. “Simia” tin articulo tocante 
“traha cu tema”, “beneficionan di un programa multicultural”, 
“combersacion den circulo”, 

“entrevista cu un lider” y mucho mas. 

Centronan cu pa cualkier motibo no a ricibi e prome edicion 
(april 2007) por tuma contacto cu nos oficina na telefon 
583-4247 of 588-0856 prome cu diahuebs, pa asina haña di nan. 

“Simia” ta gratis y ta exclusivamente pa personanan trahando 
den centro di mucha. 

Keda pendiente pa ricibi bo “Simia” e siman aki! 

Alexander Tromp, Parlamentario fraccion AVP 


Minister Marisol Tromp su prioridad 


RECIENTEMENTE pueblo por a tuma 
nota di e declaracionnan di Minister 
Tromp, ora miembronan di prensa a hasi 
e pregunta kico su opinion of reaccion ta 
riba e peticion cu miembro di Parlamen- 
to a pidi pa pospone e reunion publico cu 
mester a tuma lugar diahuebs ultimo. Un 
di e argumentonan fofo cu e Minister aki 
a trese padilanti ta cu su persona ta haya 
esaki masha lamentabel mes, pasobra 
door di a pospone e reunion na unda 
mester a bay na trata y aproba su presu- 
puesto pa aña 2007, awor esaki lo ta bay 
tin como consecuencia cu lo bay tarda 
mas pa nos muchanan (alumnonan) 
haya nan bukinan di scol correspondi- 
ente. Parlamentario di AVP, Alexander 
Tromp ta bisa cu e declaracion aki ta 
colmo de los colmos! E ta puntra ken 
e Minister aki ta kere cu e por bin gaña 
cu door cu a pospone e reunion aki nos 
muchanan lo no por haya nan bukinan 
na tempo. Tromp ta bisa cu e Minister 
aki tambe ta forma parti di Gobierno cu 
iresponsabelmente a entrega e presu- 


puestonan pa aña 2007 laat. Akinan e tin 
di tira culpa no riba e miembro di Par- 
lamento cu a pidi un schorsing di un dia 
pa asina tin e tempo suficiente pa studia 
y hasi su investigacionnan pa cu presu- 
puesto di ministerio di Minister Tromp. 
Pasobra den maneho di Minister tin hopi 
cosnan di berdad pa investiga. Di otro 
banda, Parlamentario di AVP ta bisa cu 
Minister Tromp no por gaña nos pueblo 
cu e situacion social aki na Aruba ta den 
bon caminda. Mester djies tuma un tiki 
tempo pa bishita por ehempel casnan 
di pueblo riba nos isla pa e por constata 
den ki pobreza nos pueblo ta bibando 
aden. Aruba den e ultimo añanan ta den 
un situacion di un sociale verpaupper- 
ing. Mama y tatanan cu tin di traha dos 
trabao pa asina por cubri e gastonan di 
cas. Muchanan cu ta bayendo scol stoma 
bashi y consecuentemente no por con- 
centra debidamente. Ta di elogia algun 
scol na Noord na unda riba propio inicia- 
tiva e scol ta zorg pa bin cu sandwichnan 
extra pa asina duna e muchanan cu pa 


no ta enseñansa ni 

motibo di pobreza no por trese un pan 
of sandwich di cas. No ta un secreto cu e 
aña escolar a cuminsa ku muchanan no 
por cumpra materialnan di scol. Scolnan 
cu riba propio iniciativa ta organisa un 
of otro actividadn pa asina por haya e 
fondonan pa cubri gastonan di manten- 
imiento. “Un otro aspecto preocupante 
tambe cu mi kier a trese padilanti ta cu 
hopi ta e scolnan cu ta yena cu trail- 
ernan y den mayoria di esakinan no 
tin ni sikiera un airco, ta den esakinan 
nos muchanan tin di haya les. Y kico 
pueblo ta mira y constata otro banda? 
Un Minister cu ta esun responsabel pa 
tur locual cu mi a menciona caba na su 
turno ta tene 
su mes com- 
pletamente 
ocupa cu otor- 
gamento di 
terenonan co- 
mercial na un 
comerciante 
generoso. Mi 


asuntonan social 

ta kere cu lo mi no bay en detayes den 
tur e transaccionnan cu a tuma lugar pa 
cu otorgamento di terenonan comercial 
na gran escala, ya cu mi coleganan di 
fraccion a hasi esaki ampliamente caba”, 
Tromp ta comenta. Lo cual cu e kier a 
enfatiza ta cu minister Tromp no tin e 
debido atencion pa locual ta concerni 
e situacion social y esun di enseñansa! 
Awor cu un miembro di Parlamento 
a pidi pa schors e reunion, ta culpa e 
miembro aki cu pa su culpa awor nos 
muchanan no por bay haya nan respec- 
tivo bukinan na tempo! Pueblo mes por 
huzga e Minister aki su maneho cu e ta 
hibando ultimamente! 


Acusacionnan di gobernante y 
parlamentarionan contra FTA 
ta pa kita atencion di e caso 


N.V. ELMAR 

Wilhelminastraat 110 P.O. Box 202 
Oranjestad, Aruba 
Tel.: (297) 523 7100 - Fax (297) 582 8991 
Website : www.elmar.aw 
E-mail : info@elmar.aw 

PARTISIPASHON 

Evita di pasa un anochi den scuridad. 

N.V. ELMAR ta avisa tur su consumidornan 
cu ultimo dia di pago pa recibonan pa luna di 

JULI 2007, 

lo ta diabierna, 14 di september 2007. 

Consumidor cu no paga nan recibo promer cu e 
fecha aki ta corre riesgo cu e percela en cuestion 
lo wordo desconecta y consecuentemente por 
pasa un anochi den scuridad. 

Responsabilidad di cada consumidorta pa paga 
su recibo na su debido tempo. 


ELMAR 


ANSELMO Pontilius ta spera cu e caso cu FTA a entama 
contra RIU lo por ta mas pronto posibel. 

El a comenta cu na e reunion cu FTA tabatin cu ex trahador- 
nan di Aruba Grand, hopi di e hendenan cu tin un trabao na e 
momentonan aki pa mitad dia of via un subcontratista lo desea 
di haya un trabao mas stabil na un hotel manera esaki. 
Igualmente e ta considera cu Gobierno mester a lanta ariba 
y exigi RIU cumpli cu e carta caminda cu e compania aki a 
priminti trabao na 65 trahador di ex Aruba Grand. 

Pa loke ta e acusacionnan cu gobernantenan y parlamentari- 
onan ta lanzando den contra di FTA, caminda ta bai hasta na 
un nivel personal, Anselmo Pontilius ta bisa cu esaki ta com- 
proba cu e personanan aki kier kita atencion di e caso mes, di 
e barbaridad cu Gobierno a comete. 













12] Diaranson 12 di September 2007 | AWEMainta 

Internacional 


Merca ta conmemora aniversario di 11 di september 



BAO un cielo nubla y scur y 
den un leve yobida, familiar- 
nan di e victimanan di e aten- 
tadonan di dia 11 di septem- 
ber, ayera a conmemora e di 
seis aniversario di e tragedia. 
Casi tur esnan presente na 
e Torennan Gemelo, un di e 
lugarnan ataca, a baha cabez 
recordando e momento exacto 


ora e avionnan, secuestra pa 
piratanan aereo, a dal contra 
e dos edificionan, contra Pen- 
tagono, y cai den un sabana na 
Pensilvania. 

E cielo nubla a crea un fondo 
sombrio pa e ceremonianan, 
den contraste scerpi cu e bri- 
yante mainta di dia 11 di sep- 
tember 2001. 



“E dia ey nos a sinti nos mes 
aisla, pero no pa mucho tem- 
po, y no di e resto” [di pobla- 
cion], alcalde di New York, 
Michael Bloomberg, a bisa na 
inicio di e prome ceremonia. 

A pesar di e dolo expresa pa 
hopi familiar di e victimanan, 
e aña aki, e aniversario di e 


ataquenan tabata tin un tinte 
distinto. 

E campaña presidencial cu ta 
na caminda, y e debate pisa 
riba salud di e trahadonan 
cu a yuda remove escombro 
y cadavernan for di e Toren- 
nan Gemelo na New York, 
por a worde respira den e 
ambiente. 


Den un ceremonia cu a worde 
celebra na e luga caminda 
dos gigantesco edificio tabata 
para, bombero y e prome equi- 
ponan di rescate cu a yuda 
rescata miles di hende, como 
tambe e cadavernan di miles 
mas, a lesa nomber di tur e 
victimanan pa prome biaha 
den seis aña. 




Bo matutino cu dia pa dia ta aumentando den circulacion 
mester pa drenta den servicio di inmediato 

Repartidor di corant 

Esaki ta pa districto di Santa Cruz y San Nicolas. 

Exigencianan ta: 

1. Tin auto propio 

2. Mester tin conocimento di e bario, esta sa di direccion 

3. Dispuesto pa traha den prome oranan di madruga 

Si bo ta interesa y pa tin un entrada adicional, yama nos na 
oficina tel. 583-1400 y puntra pa Wendy. 















































AWEMainta I Diaranson 12 di September 2007 


Internacional 113 


Por lo menos 67 solda 

israeli herida den ataque palestino 



POR lo menos 67 solda is- 
raeli a resulta herida, un di 
nan grave, den un ataque di 
milicia palestino cu cohete Al 
Kasam lanza marduga desde 
e parti nort di Gaza contra e 
campamento militar israelf 
na Zikim, segun fuentenan a 
informa. 

E estado di un di e soldanan, 
herida na su nek, ta critico, 
segun fuentenan medico di 
hospital Sheba di Tel Aviv. E 
heridonan a worde interna 
den cinco hospital y fuentenan 
medico a informa cu 22 di nan 
por a bai cas ayera mainta 
trempan. 


E soldanan tabata drumi den 
tentnan di campamento ora 
e ataque cu Al Kasam a tuma 
luga, di cual un a cai den e 
base di entrenamento di mi- 
litarnan hoben, Zikim, situa 
na un kilometer pa nort di e 
frontera cu teroristanan pa- 
lestino, cerca di e ciudad di 
Ashkelón. 

Un di e cohetenan a impacta 
den e campamento caminda 
e soldanan tabata descansa. 
Mayoria di nan ta recluta 
cu a finalisa nan periodo di 
entrenamento ayera. Un otro 
cohete a cai den comedor di e 


campamento cu na e momen- 
tonan ey tabata bashi. 

Yihad Islámita a tuma respon- 
sabilidad pa e ataque pa medio 
di comunicadonan di prensa y 
pa medio di loudspeaker de- 
sde e mezquitanan, mientras 
nan milicia tabata celebra cu 
tironan den laira. 

Generalmente, e ataquenan 
palestino ta dirigi contra e 
poblacion civil di localidad- 
nan di e parti sur di Israel cu 
ta dentro di e alcance di A1 
Kasam, cu ta di 10 kilometer, 
manera e ciudadnan di Sderot 
yAshkelón. 


Baso aeroo mericano na Alema- 
nia a haya menasa di bom 



Base aerea Spangdahlem na Alemania 


UN base aerea mericano den e parti occidental di Alemania a 
haya un menasa di bom dialuna anochi loque a causa un amplio 
operacion pa parti di polis local y e forzanan staciona eynan pa 
seguridad di e instalacionnan. Asina polis a laga sa ayera. 


Polis di estado di Rheinland-Pfalz a bisa cu e base a haya un 
yamada di un homber cu ta papia aleman, cu accent ruso of 
turco, y cu a menasa di ehecuta un ataque cu bom riba e base 
aerea Spangdahlem. E’la afirma cu e tin por lo menos cuater 
complice . 

“Despues di e menasa pa telefon, e forzanan mericano a avisa 
polis, cu a mobilisa rapidamente hunto cu forzanan di segu- 
ridad mericano pa proteha e base aerea/’ polis a bisa den un 
comunicado. 

E menasa a tuma luga un dia prome cu e di seis aniversario di e 
atentadonan di 11 di september 2001, y aproximadamente un 
siman despues cu autoridadnan aleman a bisa cu nan a evita 
atentadonan grandi contra sitionan mericano na Alemania pa 
parti di un cel nacional di extremistanan islamita. 


Volkswagen ta para produccion pa falta di gas natural 


VOLKSWAGEN di México a anuncia ayera cu e ta para produccion na su planta 
di Puebla, un di esnan mas grandi di e pais, pa motibo di falta di suministro di 
gas natural cu a worde causa pa un serie di atentado contra instalacionnan di 
Petróleos Mexicanos (Pemex). 

Den un comunicado e compania aleman a splica cu a para actividadnan di produc- 
cion desde e di tres shift, despues cu desconocinan a atenta, cu explosivo, contra 
e red di tuberianan di gas di Pemex den estado Veracruz. 

E explosionnan a afecta un cantidad di empresa, den cual tin tambe, ademas, 
algun proveedor directo di Volkswagen. 

Fuentenan di e oficina di prensa di Volkswagen a bisa cu pa dia nan lo no por 
produci como 1.780 auto, e promedio diario di fabricacion di e ultimo siman na 
e planta na Puebla, ubica den centro di e pais, cu ta emplea 14.660 persona. 

Na Mexico, e fabrica aleman ta produci, pa henter mundo, e sedan Bora, e pick-up 
Variant, y e New Beetle den su versionnan standard y convertible. 

Segun e fuentenan cu a worde consulta, e compania lo logra repone e produccion 
perdi den resto di aña, probablemente programando ora extra di trabao den fin 
di siman. 

E empresa y e sindicato a acorda pa realisa un paro tecnico te dialuna 17 di sep- 
tember, cual por ta prome si e condicion di suministro di gas natural drecha. 

E asina yama trahadornan di confiansa di Volkswagen, 2.390 empleado y 1.261 
gerente, no lo wqorde afecta pa e medida. 


De lo contrario, solamente 35 por ciento di un total di 11.010 obrero sindicaliza 
lo por traha di manera regular den trabaonan cu no a worde afecta pa e falta di 
suministro di gas (vigilancia, limpieza, etc.). 

E resto di empleadonan lo mester dicidi entre tuma vacantie of solidarisa cu e 
paro tecnico y ricibi 50 por ciento di salario. 

Volkswagen a spera pa cera 2007 cu un produccion di mas di 400.000 unidad. 
Na augustus ultimo e’la yega e fabricacion mensual mas halto den historia di e 
companfa desde cu e’la establece na México, cu un total di 41.643 auto ensambla, 
superando e toal di mart 2001, tempo e’la produci 40.691 auto. 

Asamblea a cuminsa di dos buelta di discusion riba 

Proyecto di reforma constitucional di Chavez 



Un cabayero bisti cu un pechi 
cu ta hiba un sticker contra 
e reforma constitucional 
proponi pa president 
venezolano Hugo Chavez 

ASAMBLEA Nacional (AN) 
di Venezuela ayera a cuminsa 
e di dos buelta di discusion 
riba e reforma constitucional 
cu president Hugo Chávez a 
presenta dia 15 di augutus 
ultimo, pa cambia 33 di e 350 
articulonan di e Carta Magna 
(Constitucion). 

E president di AN, Cilia Flores, 
a recorda cu e di dos discusion 
aki ta un continuacion di esun 
prome, cu a culmina dia 22 di 
augustus, y den cual a aproba 
aceptacion di e proyecto di ley 
pa su debate. 

E di dos buelta di discusion 
ta permiti e legisladornan 
expone nan opinion riba e 


“Titulo of Capitulonan” afecta 
pa e proyecto, y esaki lo worde 
complementa cu un di tres y 
ultimo discusion den cual ta 
analisa e cambionan capftulo 
pa capitulo. 

Flores ta spera cu e proceso 
aki ta culmina e prome siman 
di november, di manera cu 
e referendum pa aproba of 
rechasa e proyecto di reforma 
por tuma luga na principio di 
december. 

Chávez a presenta e reforma 
como un paso impresindibel 
di e proceso revolucionario, 
socialista y bolivariano, cu ta 
andando y cu ta pretende di 
alcanza un sociedad más igua- 
litario y husto, den cual tur 
hende lo tin nan necesidadnan 
minimo cubri, y lo tin aceso 
na un superacion personal pa 
medio di estudio y trabao. 

E gobierno ta hustifica e carac- 
ter socialista di e Constitución 
bisando cu e oferta electoral di 
Chávez pa eleccionnan presi- 
dencial di 2006 ta basa riba e 
proposicion aki y por lo tanto 
e ta responde na e voluntad di 
pueblo cu a vota p’e den forma 
mayoritario. 

Oposición, di su banda, a 


rechasa e iniciativa di Chávez 
y a afirma cu e ta un paso den 
direccion di instalación di un 
autocracia, cu apariencianan 
di democracia, den cual e 
president por haci y deshaci 
na su antoho, sin ningun tipo 
di control. 

E criticanan di oposicion ta 
dirigi tambe riba e votación 
en blok di e reforma, sin cu e 
ciudadano por haci distincion 
entre e cambionan cu e ta 
haya positivo y esunnan cu e 
no ta comparti, y tambe riba 
e naturaleza socialista cu e 
Constitución lo adopta. 

Den e sentido aki, e dirigente 
socialdemócrata Henry Ra- 
mos, a señala cu haciendo so- 
cialismo e esencia di e reforma 
constitucional kier men anula 
e pluralismo politico, pasobra 
esunnan cu no ta defende 
e ideologfa aki por worde 
segrega of acusa di ta viola e 
Constitucion. 

Ramos a plantea cu e Constitu- 
cion no mester ta un doctrina 
of un strategia politico sino e 
mester defende principionan 
manera e libertad pa tur hen- 
de por defende nan punto di 
bista aunque esaki no ta coin- 
cidi cu esun di gobierno. 



Dos dama hoben ta tuma parti den un debate publico di studiante riba e reforma constitucional 
proponi y apoya pa e president venezolano Hugo Chavez; 


Grupo gueriyero ta tras di 
explosionnan na Mexico 



SEGUN version oficiaf e grupo gueriyero Ejército Popular 
Revolucionario a tuma responsabilidad pa e seis explosion- 
nan di dialuna cu a daña tuberianan di gas di Petróleos 
Mexicanos (Pemex) den e parti oriental di e pais, cu a 
provoca evacuacion di miles di persona, aunque no tabata 

tin herido. 

Oranan despues cu Pemex y gobierno a sospecha cu e ex- 
plosionnan na estado di Veracruz tabata resultado di accionnan 
premedita, un funcionario policial a bisa cu a haya un nota den 
cual e gueriya di Ejército Popular Revolucionario (EPR) a bisa 
di ta tras di e ataquenan. 

E funcionario, no autoriza pa ser identifica, a bisa cu e nota tabata 
hunto cu un artefacto explosivo que no a explota, cu a worde haya 
pa soldanan den un zona den cual tuberianan di Pemez ta cruza, 
cerca di un autopista. 

Di su banda, e gobernador di Veracruz, Fidel Herrera, a bisa 
periodistanan cu a haya un “nota” cu por ta “di e gruponan ey”, 
pero sin menciona e contenido ni e autor di e mensahe. 

Un par di luna atras EPR a bisa di ta tras di otro explosionnan 
di tuberianan di gas di Pemex den centro di e pais. Diferente 
na e ocasion ey, awo no a haya ningun comunicado publico di 
e grupo. 

E explosionnan a worde registra na seis punto di e tuberfanan na 
Veracruz, pariba di Mexico City y consequentemente e suministro 
di gas a paralisa imediatamente. 

E director di Pemex, Jesus Reyes Heroles, a confirma cu a haya 
un artefacto cu no a explota den e ciudad di Antigua, Veracruz, y 
e’la sigura cu esaki ta e daño di mas grandi causa na e empresa pa 
ataquenan di e tipo aki. Den declaracionnan na radio, e’la bisa cu 
e seis explosionnan a afecta un dozijn di tuberia y nan ta premira 
un impacto den distribucion di gas natural den por lo menos 10 
di e 32 estadonan di e pais, incluyendo e capital. 

“E ta un golpi hopi duro”, Reyes Heroles a señala, y a anticipa 
perdidanan di gas natural pa ciento di miyon di dollar. 

Na Crystal & Seaport Casinos 

5 AUTO DEN 
APENAS 50 DIA! 



ganador: 


ganador: 


12 di Juli, 2007 

MARIA 

ALTAGRACIA DAZA 


19 di Juli, 2007 


premio progresivo: 

HYUNDAI 

GETZ 


ganador: 


casino: 


SEAPORT 

CASINO 


ganador: 


“ " j 9 di September, 2007 


DANIEL EVERON 


KENNY rk) 
THEYSEN 

premio progresivo: 

-1 FORD 

MUSTANG GT 

casino: 

CRYSTAL 

CASINO 


premio progresivo: 

TOYOTA YARIS 


casino: 


SEAPORT CASINO 


JOSIBEL TORRES 
DE GARCIA 

premio progresivo: 

TOYOTA YARIS isoia 

casino: 

SEAPORT CASINO 


19 di Augustus, 2007 


26 di Augustus, 2007 


ganador: 


GLORIA 

ANGELA-KELLY 

premio progresivo: 

3 , 2007 TOYOTA YARIS 

casino: 

SEAPORT CASINO 


Posibel solamente na Seaport & Crystal Casinos! 

Argentina campeon di CMB 
Intemational Tournament 2007 


DEN un forma indiscutibel y implacable 
Argentina a domina full e torneo CMB 
International 2007 dedica e anja aki na 
e gran billiarista Maximiliano “Monchi” 
Ras, mihor conosi como “Monchi Tiger” 
of e “Charles Bronson di Billiard”! Ya di 
prome ronde por a observa cu Argen- 
tina ta e “team to beat” si bo kier titula 
campeon di e torneo. Jugador estelar di 
torneo, Miguel Jerez, tabata domina e 
wega di 8-ball cu asina un fasilides cu 
den corto tempo el a haya e nick name 
“La Maquina”. Un berdadero asesino den 
billiard, cu tabata pone su contricante 
nan curpa coi ril!! 

Un total di 8 team di Aruba, esta Brit- 
tenWarriors, Smooth Billiards, Smooth 
Strokes, Hot Doggies, The Unbeatables, 
Ball Crackers, The Hustlers, y The Snip- 
ers, a bay guerra cu 6 team di hermana 
isla Corsow, esta Curacao Smooth Stro- 
kers, Curacao Hustlers, Triple Crown, 
Sting Style Shooters, NFG Curacao, y 
Curacao Warriors; complementa pa un 
team di Argentina y “2 Guys & a Doll” di 
USA. E torneo a tuma lugar den Smooth 
Billiards na Bushiri y tabata un exito 
rotundo!!! 

Den prome buelta Ball Crackers ta “casi” 
tumba USA afo, pero na ultima ora e 
dominio di nervio tabata na fabor di 


USA! Despues di un prome ronde hopi 
bon bataya, Britten Warriors (Aruba) 
ta clacifica como number 1, sigui pa 
Smooth Strokes (Aruba), #3 Argen- 
tina, #4 Smooth Billiards, #5 Curacao 
Smooth Strokers, #6 Triple Crown 
(Cur.), #7 2 Guys & a Doll, #8 The Un- 
beatables (Aruba). Diadomingo l’or e 
kwart finale a cuminsa caminda Britten 
Warriors ta demostra cu por gana The 
Unbeatables!! Smooth Billiards pa di 
2 biaha ta mara faha duro-duro contra 
Smooth Strokers di Curacao, caminda 
Brian “The One” Farah ta sorpresa nada 
menos cu D’Gun Acosta y Corsow ta 
bai dilanti cu 2-0!! Dos biaha Smooth 
Strokers ta haya chance pa gana Smooth 
Billiards, pero na ultima ora, danki na 
salvacion di un bola increiblemente 
corta, Ransley Tromp ta tene Smooth 
Billiards na bida door di gana e tremen- 
do biliarista hoben di Corsow, Anthony 
“Machine Gun” Wever, y tabla cuenta na 
2-2!! Fauzy “Fusil” Halabi ta habri na un 
manera monster contra D’Gun Acosta y 
rapidamente ta “skina” D’Gun cu 4-0, 
pero D’Gun ta hala un rosea grandi y ta 
probecha di error nan chikito di Fauzy 
pa pone Smooth Strokers cay venci na 
final cu conteo maximo di 2-2, 6-6!!! 
Shon nan corda e number aki pa catochi 


.... 6 - 2 - 2 - 6 !!! 

Den e otro tanda Argentina ta demostra 
su gran clase contra Triple Crown di Cu- 
racao, y Smooth Stroke di Aruba ta bula 
fuse di 2 Guys & a Doll, cu posibilidad cu 
den futuro e team lo mester cambia nan 
nomber den One nice Guy, a beautiful 
Doll and one very angry Guy!! 

Den semi-final Britten Warriors ta en- 
frenta Smooth Billiards y ta pika dilanti 
cu 2-0 y no ta laga los mas, pa despues 
pasa pa final. N’e otro banda Argentina 
ta demostra un clase demasiado superior 
pa Smooth Stroke di Aruba, ganando 
cu 3-0!! 

Un final super emocionante ta cuminsa 
den ora nan laat di diadomingo ano- 
chi ora cu e dos grandi nan di torneo 
enfrenta otro, esta Britten Warriors di 
Aruba y e favorito nan Argentina. Den 
9-ball Casto di Argentina ta sorpresa 
Richard Wolff cu wega hopi tactico y 
ta gana cu 7-4 impulsando Argentina 
dilanti cu 1-0!! Siguientemente Allan 
van Aanholt sinceramente no tabata por 
cu e violensia billiaristico di Miguel “La 
Maquina” Jerez, kende ta rond wega 
tras di wega pa gana cu 5-3, dunando 
Argentina un bentaha clave di 2-0!!! 
Britten Warriors ta saca todo por todo 
ora cu Ryan Rampersaud y Martin van 


Appeldoorn enfrenta Gustavo Espinoza 
y Ivan Alvarado y den un berdadero 
wega di come huña, Martin Appeldoorn 
ta tira bola 9 destina pa side pocket pero 
esaki ta faya, bons contra e cacho di 
diabel di side pocket, y core rand-rand 
na banda manera un “toverbal” bay cay 
den corner pocket!!! Britten Warriors 
ta corta bentaha na 1-2 y mester pone 
un pauze pa seca tur e liters di lechi cu 
Martin a drama rond di mesa!!! Aki nan 
Argentina a bira un tiki nervio pasobra 
e lista di Aruba tin dos nomber grandi 
ainda ...., Allan van Aanholt y Richard 
Wolff. Pero den un wega electrificante e 
hungado “chiqui” di Argentina ta domi- 
na su nervio y ta saca tur triki for di den 
su buki!! Cu score di 4-3 pa Argentina, 
Allan van Aanholt ta demostra gran clase 
ora cu e ta corta dos bola scerpi-scerpi 
pa yega n’e bola 8 prome, pero aki nan 
nervio ta faya Allan y Argentina ta cas- 
tiga implacablemente pa caba wega cu 
5-3 pa titula meresidamente campeon 
di e gran y exitoso CMB International 
Tournament 2007!!! Un palbra grandi 
di pabien na Argentina como campeon 
y Britten Warriors como sub-campeon, y 
muy en especial na e gran patronisador 
di e gran evento Caribbean Mercantile 
Bank! 

Shaun Zarraga entrenando na Larimar Spa 


NOS fotograaf a capta e conocido Shaun 
Zarraga ta entrena na e centro di fit- 
ness di Larimar Spa, Radisson Aruba 
Resort & Casino, bou di e supervision 
cuidadoso di su amigo di infancia Pierre 
Richardson. 

Shaun, di Aruba, a firma cu Milwaukee 
Brewers y lo sali rumbo pa nan kamp 
di entrenamento na Arizona dia 18 di 
september 2007. 

Mientras cu e tabata den su ultimo aña 
na Trinity Christian Academy na Lake 
Worth Florida, hungando como un 
catcher, Shaun a wordo escohi como e 
Small Schools Player of the Year cu un 


averahe di bateo di 714. Tambe el a gana 
e National High School Home Run Derby 
Champion, na Florida, mientras cu e 
tabata alumno di Trinity Christian. 

E por ser mira riba e potretnan hunto cu 
Janith Agunbero y Bruce Cavan di Lari- 
mar spa y entrenador personal Pierre 
Richardson. 

Radisson Aruba Resort & Casino a habri 
e tan anticipa Larimar Spa, un spa di 
13,000 pia cuadra situa dilanti lama, aña 
pasa, dunando huespetnan e experien- 
cia di un facilidad di spa di alta clase, e 
prome di su tipo riba nos isla. 

E nomber Larimar ta deriva di e piedran- 


an curativo color di aqua cu ta indigeno 
di Caribe, cual ta laga bishitantenan 
pensa riba e dushi awa di lama y brisa 
caluroso cu Aruba ta conoci pe. 

Larimar Spa, situa na e AAA Four Dia- 
mond resort, ta representa un inversion 
di $5.2 miyon. 

E ta e spa mas comprensivo riba nos isla, 
ofreciendo un menu completo di servi- 
cio den 9 camber di tratament separa, 
un Centro di Fitness ultra-moderno cu 
bista riba e lama y un salon di servicio 
completo. 

E Larimar Spa ta un structura individual, 
contemporaneo den su disenjo y cu ar- 


eanan banda di dje cu ta inclui un hardin 
central y terrasnan priva. 

Tononan di tera ta wordo uza den e edifi- 
cio, incluyendo berde natural, tan y col- 
ornan di off-white pa e interior y oranje, 
bruin y blou pa e exterior. Tratamento- 
nan signatura ta incorpora elementonan 
indigeno di Aruba manera Aloe local, 
piedranan preto di playa, Quartz Cristal 
di Seroe y Palmera Rum. 

E linjanan lider di producto di spa, in- 
cluyendo Thalgo “La Beaute Marine,” 
Jamu y Fleur’s ta wordo uza den e ser- 
vicionan y ta obtenibel pa compra den e 
boutique di e spa. 



E historia ta complica 

E recuperacion di Ronaldo lo por dura un luna mas 


E recuperacion di e lesion muscular sufri pa 
Ronaldo 31 di augustus ta sigui cada biaha mas 
pio den e misterior y polemica, y loke segun a 
apunta di inicio cu lo ta cuestion di cuatro-cinco 
dia, awo ta papia cu lo tin un luna di baha, loke a 
aumenta e tension na e hungador di Milan. 
Ronaldo a hunga su prome y unico wega di e pre- 
temporada milanista 29 di juli, contra di Lecco. 
A marca un gol y a duna dos asistencia na Kaka y 
Seedorf. Tur a priminti bira algo felis pa loke ta- 
bata wak como e temporada di e renacimento di 
e “Fenomeno”. Pero dos dia despues, den e fiesta 
milanista, ora e team a estrena cu su publico den 
e stadion Giuseppe Meazza, Ronaldo a cuminsa 
na acusa un molestia fisico na su musculo robes. 
A bisa cu tabata cosnan di poco, di apenas dos 
siman, pues a diagnostico cu a stretch esaki. 
Ronaldo no a mehora y e test medico realisa 10 


di augustus a evidencia un error den e prome 
diagnostico, cu tabata trata di un stretch di 
segundo grado y no di prome, y pa tanto tabata 
precisa di un cuatro siman di recuperacion. Pero 
e ultimo siman Ronaldo tabata sigui cu molestia 
ora tabata forsa core. A cuminsa na preocupa, 
pone nervioso y bisa e team medico di Milan. 
Di eynan a solicita permiso pa consulta na otro 
dokter cual no ta di Milan.“E preocupacion di 
Ronaldo ta debi na un episodio cu a aconteci un 
siman atras. Despues di e prome dos test, a pidi 
consulta cu un dokter amigo di dje, na loke nos a 
lag’e hasi’e. E dokter aki, sin a waknos papelnan, 
a diagnostica un problema di rudia. Un lesion cu 
no ta permiti cana y en cambio, Ronaldo tabata 
cana y tabata train regularmente den e gym, 
a desvela algun dia e responsabel sanitario di 
Milan, Jean Pierre Meersseman. 

Resultado di e Campeonato Federacion Liga Mayor di Softball Arubano 


DIADOMINGO, 09 di september 2007, despues cu 
ultimo diadomingo e partidonan di softball e di tercer 
campeonato bow di auspicio di “Federacion Liga Mayor 
di Softball Arubano” a dwordu suspendi, tawatin con- 
tinuacion di nos campeonato riba e tereno di Araba 
Juniors na Socotoro Oranjestad. 

Pa mas o menos 10’or y 10 minuut e cuerpo di umpire 
a canta playball caminda e promer encuentro di dia 
a cuminsa entre e equiponan “SBT Kenro Jewelers” 
enfrentando e equipo “SBT Kibaima A.I.S.”. Tempran 
den cabez di e prome inning e benjaminnan di Tanki 
Leendert Kibaima ta score nada menos cu tres careda y 
ta bay ariba cu score di 3 pa 0. Kenro Jewelers ta reac- 
ciona back den bom di inning No. 1 y ta score un careda 
poniendo e wega preta 3 pa 1 na favor di Kibaima 
A.I.S.. Den bom di inning no. 3 Kenro Jewelers ta score 
tres careda pa asina tuma rienda di e partido poniendo 
e score 4 pa 3 na nan favor. E partido a sigui su rumbo 
y tawata Kenro atrobe ta anota un careda den bom di 
inning No. 5 caminda e score ta bira 5 pa 3 na nan favor. 
Kibaima A.I.S., den nan ultimo loportunidad na bate ta 
socre un careda caminda den nan ultimo oportunidad 
ta menasa cu base jen, pero Kenro Jewelers ta hala 
faja mara saliendo ganador den e partido cu e score 
final di 5 pa 4. Kenro Jewelers tawatin 5 careda cu un 
ofensiva di 11 hit y a pifia na 4 ocasion riba tereno, 
mientras cu Kibaima A.I.S. a score 4 vez, a sa di bati 
solamente 4 hit y nan a pifia na 3 ocasion riba tereno. 
Mihor bateador pa e equipo SBT Kenro Jewelers tabata 
H. Rafini di mil punto cu 3 hit den 3 turno, mientras 
R. Arends tawatin un bon dia cu 2 hit den 3 turno y 
W. Croes cu 1 hit den 2 turno. Pa SBT Kibaima A.I.S. 
tawata B. Dijkhoff, F. Petrocchi, J. Falconiy F. Falconi, 
tur cuater cu 1 hit den un turno. El Caballo viejo V. 
Williams tawata e pitcher ganado pa Kenro Jewelers, 
mientras cu F. Falconi a carga e derota pa su equipo 
di Kibaima A.I.S. E di dos encuentro riba e schedule a 
bai entre e equiponan “SBT Budlight Braves” y “SBT 
Central Clippers”. Akinan tur dos equipo a sa di subi 
tereno pa duna mihor di nan banda. Tabata e jovennan 
di Budlight Braves ta score den bom di inning no. 2 y 3, 
cu 1 y 2 careda hasiendo e partido 3 pa 0 nan nan favor. 
Central Clippers den cabez di inning No. 4 ta corta 
ventaja anotando 2 careda. Den bom di inning No. 5 
Budlight Braves ta amplia e ventaja y ta bolbe score na 


3 ocasion y ta tuma un ventaja di 6 pa 2 riba Central 
Clippers. E partido ta finalisa pa motibo di time-limit cu 
e score final di 6 pa 2 na favor di SBT Budlight Braves 
ariba SBT Central Clippers. SBT Budlight Braves tawa- 
tin 6 careda, tawatin un totaal di 5 hit batiy a pifia na 
1 solo ocasion riba tereno. Mientras cu SBT Central 
Clippers tawatin 2 careda, a bati solamente 3 hit den 
total y tawata hopi eratico riba tereno na unda nan a 
comete 5 error. Mihor bateadornan pa SBT Budlight 
Braves tawata E. Lake cu 2 hit den 3 turno, mientras A. 
Maduro y R. Kock a bati 1 hit den 2 turno. Pa e equipo 
di SBT Central Clippers tawata E. Schwengle cu a bati 

1 hit den 2 turno. Mientras cu R. Dirksz y J. Mathilda a 
bati 1 hit den 3 turno. Pitcher ganador pa e equipo di 
SBT Budlight Braves tawata Wilfred “El Policia” Hart, 
mientras cu N. Geerman tabata e pitcher perdedor pa 
e equipo di SBT Central Clippers. Despues di esaki a 
sigui cu e di tres encuentro di dia entre e dos equiponan 
di “SBT Aruba Juniors L.G.” y “SBT Astros Budweiser”. 
Tawata e equipo di Astros Budweiser for di tempran 
a sa di anota na 6 ocasion den cabez di inning No. 1 
y 2 cu 2 y 5 careda respectivamente pa pone e score 
comodamente na nan favor di 7 pa 0. Aruba Juniors no 
kier a keda atras y ta score 4 careda den bom di inning 
no. 2 pa pone e score du e partido 6 pa 4 na favor di 
Astros Budweiser. Atros Budweiser ta anota 1 careda 
den cabez di inning No. 3 a score 10 careda,poniendo 
e score 7 pa 4. Aruba Juniors ta score 3 careda den 
bom di inningnan No. 3 y no. 5 pa asina tuma ventaja 
den e partido cu e score di 10 pa 7. Astros Budweiser 
ta empata e partido cu 2 careda den cabez di inning 
no. 6. Tawata Araba Juniors cu alaga Astros Budweiser 
den tereno anotando 1 careda den bom di inning no. 
6 y pa motibo di time-limit e partido ta termina cu e 
score di 11 pa 10 na favor Aruba Juniors riba Astros 
Budweiser. Aruba Juniors tawatin 11 careda, a bati un 
total di 12 hit y a pifia na 2 ocasion riba tereno. Astros 
Budweiser a score 10 careda den e partido aki y a sa di 
bati 11 hit y camete mes tanto error cu Aruba Juniors y 
nan a pifia na 2 ocasion. Mihor bateadornan pa Aruba 
Juniors tabata den persona di N. Kock di mil punto cu 

4 hit den 4 turno, mientras J. Croes y F. Ranes a bati 

2 hit den 3 turno. Pa e equipo di Astros Budweiser 
tabata R. Lopes, A. Nedd y L. Croes, tur tres cu 2 hit 
den 3 turno. A. Nedd tawatin un batazo di cuater skina 


den e partido aki. Pitcher ganador den encuentro aki 
tabata den persona di J. Tromp pa e equipo di Aruba 
Juniors. Pa Astros Budweiser tawata R. Ras a bai cas 
cu e derota. 

E ultimo partido riba programma a bay entre e dos 
equiponan “SBT Starcon Racketeers” y “SBT Valero 
Boomerang”. Tawata un partido na unda abos equipo 
tawata bay cabez cabez cu otro na unda despes di 
tres inning e partido ta empata na 3 careda. Starcon 
Racketers ta reacciona cu 6 careda, 3 den cabez di in- 
ning no. 4 y 3 den cabez di inning no. 5 pa asina pone 
e score 8 pa 2 na nan favor. E partido a sigui su rumbo 
y den bom di inning no. 7 den e ultimo oportunidad 
di Valero Boomerang nan ta score solamente 2 careda 
pa asina tambe e partido ta termina cu e score di 8 pa 
4 na favor di Starcon Racketeers. Starcon Racketeers 
tawatin 8 careda, nan a bati 6 hit y a pifia na 3 ocasion 
riba tereno. Valero Boomerang a score 4 careda y a 
pifia na 4 ocasion riba tereno. Mihor bateadornan pa 
e equipo di Starcon Racketeers tawata H. Hose y M. 
Croes cu 2 hit den 3 turno. Mienbtras pa e equipo di 
Valero Boomerang tawata T. Wester y J. Romero cu 3 
hit den 3 turno y 1 hit den 1 turno respectivamente. 
Pitcher ganador tawata Mario Bomba pa Starcon Rack- 
eteers mientras T. Wester a carga e derota pa e equipo 
di Valero Boomerang. Durante e diadomingo aki ta- 
watin un tremendo ambiente di softbal y na unda ya 
menciona sigur sigur tremendo weganan di softball a 
wordu brinda. Directiva di SBT Kibaima A.I.S. tawatin 
e bar cu productonan di Playa Liquor encabeza cu Bud- 
weiser cu tawata na agrado di tur presente. Tawatin 
un bon cushina na unda tur presente por a saboria di 
cumindanan criollo na estilo di Kibaima A.I.S. For di 
akinan directiva di Federacion Liga Mayor di Softball 
Arubano pa medio di esaki kier a gradici tur esnan cu a 
contribui pa un tremendo di cuater diadomingo di nos 
campeonato 2007. Federacion kier a gradici tur team- 
nan afilia cu a duna tur cos riba e di cuater diadomingo 
di nos campeonato. Un pabien na e cuerpo di umpire 
pa nan trabou realiza riba tereno. Na nos scorer di tur 
diadomingo Sra. Jamila Dirksz un danki grandi pa bo 
pasenshi y contribucion. Na nos fanaticonan cu a acudi 
na masa grandi, danki pa boso presencia y sperando 
riba boso presencia na e otro diadomingo venidero pa 
cu e campeonato 2007. 


Den Liga Orkidia di Comision Pro Softball Organiza 


Aruba Bank Lady Tigers ta gana riba di E-Stars 


DIABIERNA ultimo a continua e fabuloso campe- kende ta ricibi relevo di Millizienne Richardson den di 


onato organiza y dirigi pa Comision Pro Softball 
Organiza riba veld di Winston. Den liga orkidia e liga 
di flornan bunita e equipo di Minguel Tromp y Lucio 
Geerman esta Aruba Bank Lady Tigers a bin cu idea 
serio y a vapulia e equipo di Carmelita y marina Haynes 
E-Stars cu score di 10-1. Aruba Bank 10 careda, 15 hit, 
2 error. E-Stars 1 careda, 6 hit, 5 error. Crystal Koolman 
pitcher habridor pa Aruba Bank Lady Tigers ta bay cas 
cu e victoria. Shirley Jacobs ta releva Crystal den di 6 
entrada. Margaritha Hassel ta resulta pitcher perdedor 


cuater entrada. Pa Aruba Bank Lady Tigers a destaca 
na plato Milvienne Henriquez 3-3, Zulayka Peña 4-2, 
Riangela Flanegin y Rudlyn Ras di 
5-2. Pa E-Stars Stephanie Vrolijkabaydimil punto 1-1. 
Fanaticada di softball fastpitch den categoria femenino 
tambe cos a cuminza bira serio ya cu nan ta den pleno 
accion den e di tercer buelta unda number 1 y number 
2 lo clasifica pa despues hunga un best out of five pa 
determina kende lo titula campeon di Aruba 2007. 
Yega tereno bin apoya bo equipo preferi! 


IbaboplMi 




Abona y ricibi bo corant preferi te na 
porta di bo cas tur mainta 


I nvvLMomtaJ 


Abona yama 583-1400 

Aruba Golf Club San Nicolas Open 2007 



DIADOMINGO, dia 9 september a tuma lugar 
na Aruba Golf Club, e torneo di golf: “AGC San 
Nicolas Open 2007”, gesponsored pa “Economic 
Center” y AGC mes. 

E tabatin dos torneo den un; E campion low 
gross(sin kita handicap) y campion low net(kita 
handicap). 

Nos course nobo cu hopi mas sandtrap tabata di- 
ficil pa hopi hende! Tog tabatin hopi bon score. 
Nos golfpro di club Juan Maduro y Juni Albert a 
tira 75 low gross, despues conta, ultimo 5 holes 
Juan a gana cu un birdie mas. 

Patrick van Brakel y Ronny Brown tur dos a 
tabatin un low-net di 63. Pero e ultimo 5 holes, 
Patrick a tira 2 birdies. Su backnine tabatin un 
score di 34. (Total score low gross 76). E biaha aki 
closest to the pin tabata na hole nr 12. Ibi Lacle 


a bai cu e premio aki. 

Longest drive tabata na hole nr 13 gana pa Karel 
Slikker. So e prome ganadornan di “San Nicolas 
Open 2007”: Juan Maduro (Low gross campion), 
Patrick van Brakel (Low net campion), Ibi Lacle 
closest to the pin, Karel Slikker longest drive. 

E direktiva kier a manda palabranan di gradici- 
mento na e sponsor Pedro Teixeira y su compania 
‘ Economic Center’ pa patrocina e tournament 
aki. 

Asina tambe Aruba Golf Club kier gradici tur cu 
a participa y ta menciona di biaha cu e proximo 
torneo lo ta dia 23 september, esta ‘Boy Ecury 
Memorial’. Si miembro kier wak e resultadonan 
di ultimo torneo of kier sa e programma te fin di 
ana bai na nos web-site nobo : www.golfcluba- 
ruba.com. 


Play Off di Comision Pro Softball Organiza lo continua awenochi 

Gess Power lo enfrenta Papa Johns Pizza 
y Universal Trophy contra Interprint 


AWENOCHI riba veld di Kudawecha lo inicia 
playoff semi final pa e sigiente equiponan. Den 
categoria di A-clas Universal Trophy lo enfrenta 
e fuerte equipo di Interprint den un best out of 
three y e ganador lo pasa pa final hungando un 
best out of five pa mira kende lo titular campeon 
y automaticamente e campeon lo wordo promovi 
pa dobble-A otro aña. 

Den e di dos partido di anochi den dobble-A Gess 
Power lo enfrenta Macuarima Papa Johns Pizza 
tambe den un best out of three. Lucio Geerman 
muy probablemente lo bay ta riba monticulo pa 
Papa Johns Pizza enfrentando di otro banda e 
veterano Tony Warner. Di Gess Power por spera 


un wega chikito di hopi toke mientras cu Papa 
Johns Pizza lo trata na probecha di oportunidad- 
nan cu presenta buscando batazonan oportuno 
pa trata na bay cu e promer victoria. Diabierna 
715pm na Kudawecha e di dos wega di playoff 
entre Diario Dragon Hitters vs Accountant Kan- 
toor Arrindell. 

Den e di dos partido Royal Power kendenan a 
pika dilanti den e serie lo enfrenta Blue Stars 
Plus Accountants cu mester di un victoria pa 
keda na bida pasobra un derota lo nifica “chao 
bye bye goodbye” te otro aña. Fanaticada di 
softball fastpitch play off a start y bin apoya bo 
equipo preferi. 


Gino Hodge principal 
vencedor den Cliff Henriquez 
Memorial Weekend 2007 

FIN di siman di 8 - 9 september a celebra e promer lustro 
di Cliff Henriquez Memorial Weekend, cu competencia 
di ciclismo Ruta y Mountain Bike den un formula nobo. 
Diasabra atardi a tuma lugar un time trial individual cor- 
tico pero duro, di veld di Universal na Pos Chiquito pa veld 
di Arsenal na Sombre. Den categoria Elite Gino Hodge a 
vence su contrincantenan den un bon tempo: 22 minuut y 
38 seconde riba e 13 km cu varios subida durisimo aden. 
Maximilian Irving a conquista di dos lugar (23:24)y Lucien 
Dirksz na di tres lugar (23:31). Gilbert Semeleer (25:34) a 
logra di proemr puesto den e categoria “Sportief’, cu Frank 
Curiel na di dos lugar. 

Duo Bike Challenge 

Diadomingo a tuma lugar e tremendo Duo Bike Challenge 
unda a cuminsa cu un careda di Ruta di 6 vuelta di 6.8 km 
riba e conocido circuito di Warawara, e tereno preferi di 
Cliff Henriquez y escenario di su ultimo careda na 2002. 
Despues esnan cu a haci e recorido individual a cambia bi- 
cicleta na Start/Finish na Urataca Center y a sigui direccion 
Parke Nacional Arikok pa e segundo parti cu tabata esun 
cu Mountain Bike y e relay teamnan a pasa responsabilidad 
over pa nan compañero di Duo. 

Atrobe Gino Hodge a bay cu e honor den categoria Elite, 
lagando Maximilian Irving na di dos lugar y Yalek Lamper 
sorpresivamente na di tres lugar. 

Frank Curiel a corona un bon fin di siman cu un victoria den 
categoria Sportief y den Duo Team pre-junior Luis Cordoba 
a uno forza cu veterano mountain biker Nick Erasmus pa 
sali victorioso den e categoria aki. 

Kids 

E categorianan infantil a core un time trial individual diasa- 
bra y un careda di circuito diadomingo, pa un clasificacion 
general di dos careda. Den Cat. 1 Akeem Kock a sali victo- 
rioso, mientras cu den un bataya feroz den Cat. 2 Axel Tromp 
a resta dos seconde so riba Deandra Gomes, cu a haci den e 
careda di diadomingo tur cos pa deshaci di e desventaha di 
e dia anterior. Den Cat. 3 otro lucha interesante, unda Javier 
Hoek a logra kita su desventaha riba Christian Arends, pa 
bay cu e victoria general. 

Premiacion a tuma lugar despues di merdia na Restaurant 
Madam Janet den un ambiente ameno, unda cu a haci un re- 
conocimiento na algun fiel voluntario di ciclismo: Robert 
En general por bisa cu Comision Cliff Henriquez Memorial 
por ta satisfecho cu un campeonato di nivel y cu un formula 
nobo y interesante, cu combinacion di Ruta y Mountain 
Bike, cu a resulta hopi gusta pa tur e participantenan. Esaki 
tal vez ta brinda perspectiva pa otro aña hiba e Memorial 
Weekend na un otro nivel y convirtie den un Campeonato 
Internacional di Ruta y Mountain Bike. 

Finalmente un palabra di gradecimento na Cuerpo Policial 
y EMS pa nan apoyo di semper, y na direccion di DOW pa 
nan colabracion cu preparacion di e camindanan. 
Siguiente competencia: Weekend di 22/23 di september: 
Time trial individual na Barcadera; dia 23: circuito di Pa- 
radera - Babijn - Bloemond. E caredanan aki a ser selecta 
cu vista riba preoparacion pa Campeonato Nacional Ruta: 
dia 6 y 7 di October venidero. 

Play Off di Comision Pro Softball Organiza a inicia 

Royal Power ta logra gana Blue Stars Plus Accountants 


DIADOMINGO ultimo weganan di 
playoff a inicia na tereno di Calabas 
unda den e promer partido den cat- 
egoria di A-Clas Accountants Kantoor 
Arrindell a bin decidido pa regla cos 
contra e muchanan di Dragon Hitters. 
Rodney Geerman a cuminza pa Accoun- 
tants Kantoor Arrindell y ta domina e 
partido pa bay cas cu e victoria mientras 
cu e Champion pitcher di liga di A-Clas 
Erick Ricky “Salchicha”Henriquez kende 
a gana 5 partido perdiendo solamente 
uno durante campeonato regular no 
por a bin kla cu e bateadornan di Ac- 
countants Kantoor Arrindell y ta perde 
e partido. Kantoor Arrindell 7 careda, 
8 hit, 2 error. Diario Dragon Hitters 3 
careda, 5 hit, 3 error. Mihor bateador- 


nan pa Kantoor Arrindell a resulta Andy 
Figaroa y Javier Croes di 4-2. Pa Diario 
Dragon Hitters a destaca den causa perdi 
Alvaro Croes 4-2 y Renato Rasmijn 2-1. 
Den e di dos partido di atardi e much- 
anan di Endy Croes Royal Power tab aha 
pisa riba Blue Stars Plus Accounants y 
ta derota e muchanan di Mario Croes 
cu score di 8-2. E wega sinenbargo ta- 
bata sera te den di 4 inning unda cu e 
score tabata 1-1. Akinan Royal Power 
a cuminza ehecuta nan wega cortico 
cambiando strategia tokando e bala y a 
bruha Blue Stars Plus Accountants por 
completo ayuda cu un batazo di cuater 
skina di Joshua Ramada. Carlos Croes 
pitcher habridor pa Plus Accountants a 
cuminza mustra señal di cansancio den 


di 6 inning y akinan mesora Royal Power 
a sa di probecha di esaki tras di algun 
bon batazo di entreotro Pilin Krosendijk, 
Jimmy Tromp y Charro Loopstok. Man- 
ager Mario Croes tabata manda señal pa 
su pitcher estelar Carlos Croes gritando 
“preta braza Carlos preta” pero Carlos na 
su turno a grite bek esaki ta tur Mario no 
tin mas pa preta y awacero di hitnan a 
cuminza cay. Royal Power 8 careda, 11 
hit, 1 error. Blue Stars Plus Accountants 
2 careda, 7 hit, 4 error. Errornan tabata 
desastrozo pa e equipo di Plus Accoun- 
tants. Gabriel “Chiki”Dijkhoff a sufri un 
accidente durante e partido tratando di 
tira cabez pa para un bala pero ta cay 
malo riba dede pinky y tabata parze 
di a kibra esaki mirando con e dede a 


keda pero despues di a bay hospital por 
a compronde cu esaki a sali for di lugar 
y ta boa di tratamento. Ta desea Chiki 
pronto recuperacion mientrastanto su 
dedenan awor ta mara. Mihor bateador- 
nan pa Royal Power ta Aldrick Loopstok 
3-2, Gregory”Pilin” Krosendijk kende a 
caba di sali for di un lecion basta serio 
na su dede a brake inn hungando riba 
un low profile y ta conecta 2 hit, Joshua 
Ramada 4-3 incluyendo un batazo di 
cuater skina den deep right y Jimmy 
Tromp di 3-2 bailando. Pa Blue Stars 
Plus Accountants a destaca den causa 
perdi e propio Carlos Croes kende a bay 
di 3-2. Diaranzon y Diabierna awor we- 
ganan di playoff lo continua riba veld di 
Kudawecha pues waak pa bo tey!!!! 


Na momento cu a conmemora punto mas halto di sporthotel 


Hospedahe pa deportista lo ofrece henter Aruba mas facilidad pa intercambio 



DIABIERNA ultimo 7 di september 2007, na Com- 
pleho Deportivo Frans Figaroa na Noord bandera a 
bai halto, conmemorando asina e punto mas halto di e 
adicion mas recien na e facilidad multifuncional aki. E 
compania di construccion a celebra cu su trahadornan 
orguyosamente e punto mas halto di e sporthotel na 
Noord. Presente tabata na e sitio Minister di Deporte, 
Sr. Tai Foo Ramon Lee kende a haya oportunidad di 


compromete su mes cu Minister Ramon Lee tambe 
cu nan lo inverti den un stadion pa LIFIDA asina cu e 
tereno pa esaki bira disponibel. Minister Lee ta sigui 
cu su compromiso pa trece mas facilidadnan deportivo 
mas cerca di cas di ciudadanonan den tur distrito di 
Aruba. 

Cu aporte financiero di Fundacion Lotto pa Deporte, 
Aruba por mira atras riba varios construccion di centro- 
nan multifuncional cualnan ta hopi usa diariamente. 
Entre esakinan esun di Frans Figaroa, na Jaburibari, 
Yara y Simon Antonio. Minister Lee tin vision pa San 
Nicolas, Pos Chikito y Santa Cruz siguientemente. 


pasa inspecciona henter compleho nobo aki, cu lo of- 
rece alohamiento na 62 atleta facilmente y lo sirbi un 
tal di otro funcion. Durante e agasaho Minister Lee a 
felicita a gerentenan di e compania ALBO, srs. Van der 
Woude y Daems. 

Presente tambe tabata tei representantenan di AVB, 
Lotto pa Deporte, y sr. Dochi Lee, kendenan ta motor- 
nan tras di e realisacion di e adicion tanto necesario 
aki. FIFA tambe ta un socio den e construc- 
cion aki, mustrando asina e confiansa den e 
economia di Aruba como tambe e maneho 
pa deporte. Ademas di e sporthotel FIFA a 

Riba caminda pa Duathlon 


DIASABRA, dia 15 di September 2007, 
Aruba Triathlon Association lo tene su 
prome warm up Duathlon pa tur atle- 
tanan cu ta interesa pa participa. 

Esaki lo tuma lugar na Bucuti. Pa much- 
anan te cu 13 aña e competencia lo start 
4:30 p.m. 

Nan lo core 1.5 km na pia, core bicicleta 


6 km y bolbe corel km na pia. 

Pa esnan di 14 aña bay ariba e competen- 
cia lo start 5:00 p.m. Nan lo core 3 km 
na pia, 15 km cu bicicleta y bolbe core 
2 km na pia. 

Lo bay tin un di 2 warm up, dia 22 di 
September 2007, tambe na Bucuti, cual 
lo ta den mesun categorianan, mesun 


distancianan y mesun oranan. Tene 
cuenta cu esaki! 

E Duathlon Nacional mes lo tuma lugar 
Diadomigo, 28 di Oktober 2007 na 
Bucuti. 

E distancianan pa e Duathlon Nacional 
lo ta: Te cu 13 aña: core na pia 2 km, 
bicicleta 10 km y na pia un biaha mas 


Nacional 

1.5 km. 14 aña bay ariba: core na pia 5 
km, bicicleta 20 km y pia un biaha mas 
3 km. 

Tambe ATA kier a haci un peticion na tur 
tri-atleta pa manda nan E-mail adres cu 
nan nomber y fam pa: arubatriathlon@ 
hotmail.com pa nos update nos Data 
bank. Hopi danki p’e cooperacion. 




THE CINEMAS AT RENAISSANCE 


THE CINEMAS AT PASEO 


SUPERBAD (R) 
daily: 5:10 

7:45 

10:05 


matinee: 12:20 

2:50 


late-show: 12:25 

THE BOURNE ULTIMATUM (PG-13) 


daily: 5:20 

7:40 

10:00 


matinee: 12:35 

3:00 


late-show: 12:20 

DADDY DAY CAMP (PG) 



daily: 4:30 

6:30 

8:30 

10:30 

matinee: 12:30 

2:35 


late-show: 12:30 

DEATH SENTENCE (R) 



daily: 5:00 

7:20 

9:40 


matinee: 12:10 

2:40 


late-show: 12:00 

SUNSHINE (R) 
daily: 5:20 

7:40 

9:55 


matinee: 12:40 

2:55 


late-show: 12:10 

THE BRAVE ONE 

(R) 



daily: 4:00 

matinee: 1:25 

6:35 

9:00 

late-show: 11:35 


DRIVE IN THEATRE 


EL CANTANTE (R) 
Wednesday: 8:00 


SUNSHINE (R) 
daily: 5:10 

7:25 

9:50 


matinee: 12:30 

2:50 


late-show: 12:05 

THE BOURNE ULTIMATUM 

(PG-13) 


daily: 5:00 

7:15 

9:35 


matinee: 12:05 

2:35 


late-show: 11:55 

DADDY DAY CAMP (PG) 



daily: 4:10 

6:10 

8:10 

10:10 

matinee: 12:10 

2:10 


late-show: 12:20 

SUPERBAD (R) 
daily: 4:50 

7:20 

9:40 


matinee: 12:00 

2:25 


late-show: 12:00 

STARDUST (PG-13) 



daily: 4:00 

matinee: 1:25 

6:40 

9:20 

late-show: 11:50 

THE BRAVE ONE 

(R) 



daily: 4:55 

7:30 

10:00 


matinee: 11:50 

2:20 


late-show: 12:20 

Diasabra awor na La Cabana Raquet Club 

Tenistanan lo competi pa e seleccion 
di “Battle of the Titans" di Aruba 

“POCO poco e ta birando un tradicion y nos intencion ta pa 
e evento aki por sigui crece tur aña y bira mas grandi”, asina 
Humphrey Hose, organisador di e evento “Battle of the Titans” 
entre Curacao y Aruba a bisa. Aña pasa e tene e evento aki na 
Curacao na unda e 6 mihor tenistanan di Aruba for di 16 aña 
p’ariba a participa. E aña aki e evento ta tuma lugar na Aruba 
riba dianan 12 y 13 di October proximo. 

Den cuadro di e trabaonan di preparacion pa e evento, awor ta 
asina leu cu mester yega na e seleccion di Aruba. A scoge 8 di 
e mihor tenistanan cu Diasabra awor lo mester bataya contra 
otro pa di e ocho hungadornan aki, selecciona 6 di e mihornan. 
Pues dos hungador lo cay afor y Aruba lo sera conoci mesora 
cu e 6 mihornan cu lo saca cara di nos bandera otro luna. E 
evento lo tuma lugar Diasabra awor na La Cabana Raquet Club 
for di 6’or di atardi. 

E weganan di Diasabra awor lo wordo hunga den forma di 
dos diferente pool. Esaki ta pa sigura cu tur hende ta haya e 
mesun oportunidad pa demostra nan abilidadnan di participa 
y competi den un competencia di taya asina. 

Sr. Humphrey Hose a conta nos cu asina cu nos conoce e 
6 hungadornan cu lo representa Aruba den e competenci- 
anan di “Battle of the Titles” cu nos isla ruman Curacao, cu 
entrenamiento pisa lo cuminsa pa sigura cu Aruba lo gana e 
competencia aki. 

Octavio y Jose ta sigui na 
cabes di e torneo ahedres 

DIAHUEBS ultimo a tuma lugar e tercer rond di torneo di ajedrez 
“Antraco-Wewe Croes”. Nos a haja un inscripshon mas. Esaki ta 
Oscar Rojas. Cu esaki nos kantidad di particpante a subi na 14. 
Na promer borchi e dos invictonan na e torneo aki Jose Pesqueira 
y Octavio Croes a topa otro. Octavio a sali mihor for di apertura. 
Pero e no a haja e hugada decisivo cu por a dicidi e partida directo. 
Despues di esaki, Jose a defende bon. Y cu algun minuut so riba 
su oloshi, e la logra di hasta haja un posishon un poco mas mihor. 
Mirando su tempo e la ofrece tabla. Octavio a acepta esaki. 

Na borchi dos, e hoben Osh Lopez a enfrenta Ferry Gerard. Osh a 
demonstra cu no ta pa suerte e ta para na di tercer lugar awor. E 
la bataya fuerte y a logra di mantene un tabla contra Ferry. 
Willem Jacobusse a enfrenta Alvin Howell. Willem a sali superior 
for di apertura. E tawata tin un wega masha bunita mes. Pero e 
tampoco no a logra di haja e hugadanan ganador. Pero e la logra 
si di mantene su posishon superior te den final. Pero den final, ora 
cu na ambos banda a resta algun minuut so riba nan oloshi, Wil- 
lem no a kies e plan corecto y Alvin ainda a logra di saka un tabla 
for di e partido. John a gana di Andre Arends. Paul Bouts tambe a 
gana di Norman de Borja. Ahmid Juddan y Rigo Tromp a tabla nan 
wega y e dos debutantenan den nos club, Gerrick Thode y Oscar 
Rojas a enfrenta otro. Gerrick a gana e wega aki masha bunita cu 
un mat memei riba veld. Cu e resultadonan aki, Octavio y Jose a 
keda empata na promer lugar cu 2 V 2 punto. Na tercer lugar nos ta 
haja un empate entre John da Silva, Osh Lopez y Paul Bouts 
Otro siman diahuebs dia 13 di September nos tin e siguiente we- 
ganan riba schedule Octavio Croes lo enfrenta e hoben talentoso 
Osh Lopez, Paul Bouts lo hunga contra Jose Pesqueira, Alvin 
Howell contra John da Silva. Ferry Gerard contra Willem Jaco- 
busse, Andre Arends contra Gerrick Thode, Rigo Tromp contra 
Norman de Borja y Oscar Rojas contra Ahmid Juddan. E weganan 
ta cuminza diahuebs pa 08:15pm exacto den nos clubhouse na 
Nieuwstraat 11. 


Hunto cu e resto 

Robben ya a train cu e resto 


di e team di 

ARJEN Robben, extremo hulandes robes, ayega 
pa prome biaha den e training di e team madri- 
dista, den un training marca pa e ausencia di e 
internacionalnan. 

Robben a acerca na ora di su debut cu Real 
Madrid. Despues di cumpli desde e pasado 23 
di augustus un particular pretemporada, cu un 
plan specifico di trabou y fisioterapia, e extremo 
hulandes ya a traha e mesun ritmo cu su compa- 
ñeronan nobo. 

Hariendo, a pone na orden di e tecnico aleman, 
Bernd Schuster, y tabata un di e 11 hungadornan 
cu a logra den buelta na trabou despues di dos 
dia y mei di descanso. 

Hunto cu Robben ta train den Valdebebas, 
Dudek, Codina, Michel Salgado, Marcelo, Guti, 
Higuain, Raul y Soldado, hunto na Royston 
Drenthe y Mahamadou Diarra cu a regresa di 
e compromiso di Hulanda den sub’21 y Mali, 
respectivamente. 

Cu casi dos ora di trabou, Schuster ya a enforca 
e proximo wega di liga contra di Almeria, di 
proximo diasabra. A mescla e intenso trabou 


Real Madrid 

fisico cu a presencia di bala den e recta final. 

E panorama ta sigui ta e mesun diamars, desde 
10.30 di mainta ora Real Madrid a train cu porta 
sera. Desde diaranson Schuster ta bay recupe- 
rando efectivo. Den e momento ta sigui sin por 
conta cu Iker Casillas, Sergio Ramos, Miguel 
Torres, Cannavaro, Metzelder, Heinze, Saviola, 
Gago, Javier Balboa, Julio Baptista, Robinho, 
Sneijder y Van Nistelrooy. 



Pa motibo di 
celebracion di 

Rosh Hashanah 


Nos lo ta sera Á 

Diahuebs 
13 di September 

Continuacion di 
trabounan di 
embeyecimento 

AYERA, Dialuna 10 di september 2007, AAA a continua cu su 
proyecto cu ta encera embeyecimento di e area dilanti de aero- 
puerto, e asina yama “landside”, specificamente unda e compani- 
anan di Car Rental ta opera actualmente. Como parti di e “Airport 
Master Plan”, cierto local cu ta forma parti di e edificio di Car 
Rental lo wordo elimina y reemplaza pa un bunita paisahe. E area 
di e localnan cu lo wordo elimina lo wordo debidamente sera pa 
garantisa seguridad durante construccion. Pa e bishitantenan di 
aeropuerto lo pone borchinan indicando unda nan mester bai. 
Acceso pa e localnan cu ta keda lo keda accesibel. E proyecto 
no unicamente lo ensera e reduccion di localnan di Car Rental 
y eliminacion di e oficina di Seguridad di Trafico, pero tambe lo 
inclui enbeyecimento y renovacion di e localnan di Car Rental. E 
trabounan a cuminsa ayera 10 di september pa 8’or di mainta y lo 
finalisa fin di October 2007. 


Misa pa studiantenan 

NA Theresia van Avilakerk na Den Haag a tuma lugar un Santo 
Sacrificio di Misa pa studiantenan Antiano y Arubano na Hulanda. 
E Santo Sacrificio di Misa tabata na encargo di pastor Leo Josefa. 
Presente tabata Minister Plenipotenciario sr. Frido Croes y sra. 
Lourdes Croes-Figaroa y yui muher Joseanny, studiementor sra. 
Charite Hu-a-ng-Brion, personal di Cas di Aruba y studianten for 
di diferente ciudadnan di Hulanda. 

Sr. Croes den un discurso corto a bisa e studiantenan cu pa logra 
e exito nesesario nan mester tin un vision nan dilanti. “Deter- 
minacion ta e instrumento pa yega na e exito aki. Mi ta desea 
tur studiante tur clase di exito den e aña escolar nobo”, asina e 
mandatario a bisa. 

E coro durante di e Santi Sacrificio di Misa tabata na encargo di 
Rejoice Ministry bou direccion di Zuleika Geerman. 

Homber desconoci ta maltrata su victima y tambe menase 


POLIS di Oranjestad, diado- 
mingo anochi den careda di 
12 or, ta bai na un negoshi den 
Kruisweg, pa un asistencia, 
unda lo tin un pelea. 

Na yegada polis ta papia cu e 
homber C.R.R. naci na Santo 
Domingo di 33 aña, kende ta 
bisa polis cu e tabata sinta ta 
dal algun drinks, ora cu un 


homber cu 

e no conoci, a yega cerca dje y 
a maltrate formalmente. 

Tambe e ta bisa cu e homber a 
menase cu un arma di candela. 
E ta declara na polis cu dor di 
esaki el a cai riba vloer. Como 
cu n’e momento ei tabatin 
hopi cliente den e lugar, polis 


a manda nan for di einan, pa 
evita cu lo por tin mas pelea. 
C.R.R. a bisa polis cu e ta bai 
duna keho di maltrato y me- 
nasa na Recherche. 

E homber mes no tabata mas 
n’e lugar. Polis a tira un bista 
den becindario, pero no a topa 
cune. 


Ladron ta bula bentana y laga celular cai den cura 


CENTRAL di Polis na 
Oranjestad, ta manda patruya 
na un cas den Patiastraat, 
unda e alarma a activa. Einan 
a resulta cu desconoci a kibra 
drenta den e cas, via di un 
bentana. 

N’e cas polis ta topa cu e habi- 
tante, kende ta bisa polis cu e 
compania di 

seguridad a yame y a pone na 


altura cu e alarma a activa. 

E1 a core bai cas y ora cu el a 
yega, el a mira cu descono- 
cirnan a kibra e bentanan di 
kamber y a bai paden. Tambe 
el a haya un celular benta den 
cura. 

Polis a papia cu testigo, kende 
a bisa nan cu nan a mira e 
homber cu nan ta yama Pelao, 


cana den becindario. Polis a 
bai busca y a topa cu Pelao, 
pero el a bisa polis cu e tabata 
eibanda, pero ta buscando 
trabou. 

Polis a haci un investigacion 
y a resulta cu e celular ta na 
nomber di un tal A.F. 

E investigación ta sigui. No ta 
conoci, kico e señora a perde. 


Durante control den trafico, 
polisnan duna 53 but 

POLIS di Trafico, dialuna durante dia a tene varios control na 
Savaneta. Nan a para 143 chofer pa controla papel, tanto di 
auto como di nan mes. Nan a reparti 53 procesverbal, pa falta 
di diferente documento cu mester tin den e auto. 

E controlnan lo sigui, ya cu segun informacion lo tin mas o menos 
11.000 number di auto cu no a wordo paga ainda. 


Bisiña ta rabia cu nan ta 
mira den su cas 

POLIS ta bai diamars merdia pa 1.30, na un cas na Rooi Bosal, 
unda lo tin un problema entre bisiña. Na yegada polis ta papia 
cu e homber R.T., naci na Aruba di 41 aña, kendc ta bisa polis 
cu un anoche prome, su bisiña a bin su cas burachi y a busca 
problema. R.T. ta bisa cu J.C. a bise cu e ta bai duna keho falso 
na recherche, contra su yiu homber, pa nan ser’e. R.T, kier pa 
polis intermedia y bai papia cu R.C. Polis a bai na su cas, pero no 
a topa cune.Polis a yame na telefon y el a bisa cu henter dia R.T 
ta sinta mira den su cas. Pesei el a bai cerca T., y bise pa stop cu 
locual e ta haci. Segun, J.C. a bisa polis cu e yiu homber di T., a 
cana bai riba dje cu un cuchiu chikito. Tur dos tabata acusa otro. 
Polis a papia cu tur dos, y a bisa nan cu esun cu ta sinti su mes 
menasa p’e bai duna keho na Recherche. 


Valero ta cumpra un ambulance 
y un truck di candela 


DURANTE e ultimo tres añanan Valero a dedica hopi tempo y 
esfuerso na mehoracion di e capabilidad di e refineria pa reac- 
ciona den caso di un emergencia. E refineria tin un team special, e 
asina yama Emergency Response Team, cu a sigui diferente curso 
y seminario den e areanan di combatimento di candela, rescate, 
material y substancia peligroso y con pa actua den caso di un inci- 
dente. Banda di esey e clinica di Valero tin mas personal specialisa 
ta traha y e personanan aki ta sigui entrenamento specialisa pa 
asina haya mas experiencia y certificacion como specialista den 
nan ramo.Ta un hecho cu specialistanan por haci nan trabou mi- 
hor si nan tin e equiponan necesario na nan disposicion. Asina e 
miembronan di e Emergency Response Team por reacciona na un 
forma adecua den caso di un emergencia den e refineria. Pa yuda 
facilita e trabou di e team di emergencia e inventorio di equipo di 
emergencia a crece cu dos vehiculo mas. Ta trata aki di un ambu- 
lance y un truck pa combati candela nobo. E ambulance ta equipa 
cu tur equipo di emergencia necesario, incluyendo un generator 
nobo y un brancard. E truck di candela tin un plataforma aereo cu 
ta haci combatimento di candelanan halto mas facil entre otro door 
di e posibilidad pa spuit foam riba e candela. Tambe e plataforma 
y trapi lo mehora e capabilidad pa rescata hende. 

E dos vehiculonan nobo ta sigura cu e abilidad di e team di emer- 
gencia pa reacciona den caso di un emergencia ta sigui mehora. 
Cu e compra di e dos vehiculonan aki Valero ta sigui traha riba su 
mision di tin un operacion sigur, predecible, confiable y ala vez 
siendo un bon bisiña pa comunidad. 

Exposicion di 



DEN Kulturhus na Ruurlo, 
den parti oriental di Hulanda, 
a tuma lugar apertura di un 
exposicion di e artista Arubia- 
no Gustave Nouel. E apertura 
tabata na encargo di Minister 
Plenipotenciario sr. Frido 
Croes. Tambe presente tabata 
sr. Hein Bloemen, burgeme- 
ester di Berkelland (bou di 
cua municipal Ruurlo ta cai), 
sra. Lourdes Croes-Figaroa, 
representante di Aruba pa 
Asuntonan di Comunidad Eu- 
ropeo, sr. Cor James y señora, 
miembronan di Fundacion 
Kunstkring Ruurlo y demas 
invitadonan. 

Burgemeester Bloemen a bisa 
di ta contento cu e exposicion 
di Gustave Nouel cu ta tuma 
lugar den un Kunsthus recien 
construe y asina e habitante- 
nan di e parti aki di Hulanda ta 
cera conoci cu Gustave Nouel 
su arte y tambe cu un aspecto 
di cultura di Aruba. 

Minister Plenipotenciario sr. 


Frido Croes a pasa ariba e ca- 
rera di e artista Gustave Nouel 
como much ate cu despues di 
varios estudionan na entre 
otro Rietveld Academia na 
Amsterdam. Tambe ela sigi 
un estudio post academia na 
Universidad Complutense na 
Madrid. Esaki segun e manda- 
tario a haci di Gustave un ar- 
tista internacional y aña pasa 
ela traha ariba e diseña pa e 
moneda conmemorativa pa 20 
aña Status Aparte, cual prome 
moneda a keda traha pa Reina 
Beatrix durante di su bishita 
na Aruba na November 2006. 
Sr. Croes a acentua e funcion 
di “brugfunctie” cu Gustave 
Nouel ta purba na realisa entre 
Aruba y Hulanda. 

Despues di e apertura sr. Croes 
y burgemeester Bloemen a 
haya un guia di Gustave Nouel 
cohuntamente cu mas intere- 
sadonan na cual ocacion Gus- 
tave Nouel a duna explicacio 


tocante di su cuadranan. 
Despues e atardi a keda clau- 


sura cu un concierto di e agru- 
pacion Tamicos for di Amster- 


dam cu e brinda un repertorio 
antiano y arubiano. 


Apertura di aña parlamentario a 
tuma lugar ayera 

PRESIDENTE di Parlamento, drs. Mervin Wyatt-Ras ta informa 
nos pueblo cu ayera diamars a tuma lugar den sala di Parlamento 
apertura di aña Parlamentario nobo 2007-2008. Aki ta cumpli cu 
loke Constitucion di pais Aruba ta prescribi den capitulo III, artic- 
ulo 3, inciso 2. Nos Constitucion ta stipula cu Aña Parlamentario 
nobo ta cuminsa riba e di dos diamars di luna di september. 

Den un reunion solemne Gobernador di Aruba, sr. Fredis Refun- 
jol, cu a yega Parlamento acompaña pa su distinguida esposa, 
a duna un discurso den cual ela splica e maneho di gobierno 
durante e aña parlamentario menciona. Presente tabata alavez 
Ministernan cu ta forma Gabinete Oduber IV y distinguido invi- 
tadonan di diferente instancia of organisacion, bou di cual ma- 
estranan y alumnonan di Colegio San Agustin, Colegio Sagrado 
Curazon y St. Michael scol. Den e alumnonan tabata tambe e 
campion Munidial di BMX. 

Presidente di Parlamento ta haci uso di e oportunidad pa gradici 
Griffier Bastien, waarnemend Griffier Semeleer y tur personal di 
Parlamento pa nan gran esfuerzo di henter aña y especialmente 
pa organisa e dia aki tan especial pa Parlamento y pais Aruba. 
Sin e gran sosten di personal Parlamento no por draai. Alavez 
Presidente ta gradici cuerpo policial, Cuerpo Especial Arubano, 
prensa y sin lubida tur Parlamentario. 

Husticia a laga chofer cu a mata 
'Zeta' Neuman den libertad 

WILLEMSTAD - E hómber 
di nacionalidad Hulandes- 
Arubiano, kende tabata envolvi 
siman pasá den un accidente 
sin importancia cu a culminá 
den asesinato di Harry ‘Zeta’ 

Neuman, a keda den libertad 
ayera mainta. 


E homber W. Verkerk despues 
di e suseso a keda deteni y 
tabata haña tratamento den 
Ziekenboeg di prisón Bon Fu- 
turo y despues cu autoridadnan 
hudicial a evaluá tur aspecto 
di e caso, a dicidi pa lagué den 
libertad ayera mainta despues 
cu tabatin un ola di indignacion 
cu a detené e hómber. 

Te cu dialuna ainda Verkerk 
tabata deteni manera a keda 
confirmá pa Ministerio Publico, 
pasobra mester a spera riba re- 
sultado di e rapórt di autopsia 
pa determiná hasta ki grado 
tabata trata di un acto penal. 

Manera nos di AWEMainta 
a informá diasabra caba, ta- 
bata den careda di 20 pa 2’or di 
mérdia diabierne ora cu como 
resultado di un accidente leve, 
Harry Neuman (61) a sali fo’i su 
vehiculo y a agredi e Hulandes 
Verkerk di 42 aña y a claba esaki 
un cuchiu Hulandes entre su lip 
y su nanishi. 

E Hulandes a saca e cuchiu fo’i 
su cara y a puñalá Neuman cu 
esaki a consecuencia di cual 
Neuman a bin muri debi ne can- 
tidad di sanger cu el a pérdé. 
Ministerio Publico a confirmá 
dialuna cu Verkerk tabata será 
den Ziekenboeg, pero no por 
a duna mas informacion ne 
momentonan ei, debi cu nan 
tin cu studia resultado di e 
rapórt di autopsia pa sa cuanto 
biaha Verkerk a puñalá Neuman 
mientras cu ainda mester caba 
di tende testigo. 

Mientrastanto e datonan aki 
mester a drenta ya cu a laga 
Verkerk den libertad ayera 
mainta. 


Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


“Bin cerca mi tur cu ta cansa y carga y lo mi duna boso sosiego.” 

Mateo 11 vers 28 

A fayece cristianamente: 



Pablo Dominico Jansen 

Na nomber di su: 

esposa: Judella Jansen-Kelly 

yiunan: Naomi Tromp y su enamora Marion Limonier 

Joshua Tromp 

mama: Irma y Bernardo Quant y famia 

tata: Julio y Ramona Geerman 

rumannan: Jacobo y Altagracia Jansen y famia 

Alex y Marieta Jansen y famia 
Maximina y Crismo Angela 
Sra. Vda. Catharina Maduro y famia 
Sra. Vda. Maria Jansen y famia 
Johanita y Adi Laurence y famia 
Greta y Coby Rasmijn y famia 
Gloria y Pablo Kelly y famia 
Benito Jansen y famia 
Juancito y Marie Quant y famia 
Nando Quant 
Hendrik Quant 

Lina y Buchi Wouters y famia 
Maikel y Isa Quant y famia 
Tico y Ivonne Quant y famia 
Liska y Reinbert Croes y famia 
Carlos y Frida Geerman y famia 
Elvin y Gina Geerman y famia 
suegra y suegro: Ireno y Essi Geerman-Falconi 
omo: Simon y Petra Geerman y famia 

su bon bisiñanan: Maxima Kelly y famia,Pablo y 
Gladys Kock y famia 

Juan y Jaja Werleman y famia Rey y Sarita 
Werleman y famia 

su coleganan di Aruba Crime Prevention y coleganan di Digicel 
swa y cuñanan, sobrino y sobrinanan, primo y primanan, amigo y 
amiganan, demas famia mucho hopi pa menciona 
ta invita tur amigo, bisiña y conoci pa asisti na e acto di entiero cual ta 
tuma lugar diabierna 14 di September 2007 pa 4'or di atardi 
saliendo for di Iglesia Maranatha, Paradijswijk 4 pa santana 
central na Sabana Basora. E resto mortal lo ta reposa for di 2'or di 
atardi den Iglesia Maranatha na Paradijs. 

Na lugar di flor of krans un donacion pa “ Un Bon Causa” lo ta 
altamente aprecia. Lo tin un box disponibel den Iglesia pa e bunita gesto 
aki. 

Adres pa condolencia: Angochi 13-A 

di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den nos 
tristeza. 




AD PATRES 


van R_ens.selaers.tmat 2 

San Nicolas - Aruba 

E-mail: ad pa t rcs ®seta rn et. a w 


Tel-: <294> 584-2299 
584-84 1 3 
Fax: ( 297 ) 584-2266 


Gradicimento 

Nos kier a gradici tur esnan cu a hasi acto di 
presencia na momento di fayecimento y entiero 
di nos defunto stima: 



Dolorita Simmons 


Gradicimento ta bai na tur esnan cu a manda flor, 
krans, karchi, telegram y yamadanan telefonico. 
Un danki special na Faith Revival Church 
Un danki especial na Ad Patres Funeral Home pa 
nan excelente servicio. 


Alavez den nomber di famia nos ta hasi un invitashon 
pa tres Santo Sacrificio di Misa na Santa Theresita na San 
Nicolas: 

Diaranson, 12 September 2007, 06:30 atardi 
Diabierna 14 September 2007, 06:30 di atardi 
Diadomingo 16 September 2007, 6:30 di atardi 

Boso presencia lo ta altamente aprecia 


. . AD PATRES 

FTA su cifranan ta indica cu ta hopi mas 

Investigacion di Departamento di Trabou ta indica 
cu 23 ex trahador di Grand a solicita na RIU 

RUDY Geerman Presidente di FTA a bin cu e 
expresion “pa suta cacho no falta palo”. E ta bisa 
eaki pasobra na momento cu argumento sano ter- 
mina, ta scoge cualkier palo pa wanta na dje. 

E ta splica cu ora a sinta negocia un di e prome 
condicionnan di FTA tabata semper cu e tra- 
hadornan mester mantene trabao, pero ora a 
bira cu esei no ta posibel, pasobra ya caba tin un 
acuerdo, un carta firma pa Prome Minister, Nel 
Oduber cu ta garantiza cu RIU lo haya e hotel sin 
trahador, consecuentemente mester a yega na un 
acuerdo riba e suma di placa pa e trahadornan. 
FTA a bisa cu lo mester inclui tambe den e pro- 
tocol cu ta garantiza e trahadornan cu por lo 
menos nan lo por haya un trabao na RIU. Segun 
Geerman, abogado di RlUy tambe Mito Martis a 
bisa cu no por firme asina pasobra no por firma 
un cos den futuro, pasobra no tin relacion cu FTA 
den futuro, ta te despues cu e 
hotel habri y trahadornan bira 
miembro di FTA. 

Tambe nan a bisa cu FTA no 
mester preocupa pasobra nan 
a bisa cu tin un carta manda 
pa Gobierno, den e caso aki 
Minister di Labor, caminda ta 
garantiza cu 65 trahador lo haya 
trabao. 

Continuando, RudyGeerman ta 
bisa cu ta masha facil pa culpa 
FTA, mientras cu n’e momento 
ei ya caba tin un carta caminda 
cu RIU mester cumpli cu Gobi- 
erno caminda cu 65 trahador lo 
haya trabao. 

Mientrastanto, Anselmo Pontil- 
ius ta comenta cu siman pasa a 
reuni cu e trahadornan di Aruba 
Grand cu a keda sin empleo. Den 
reunion cu Minister el a informa 
cu den e investigacion di Depar- 
tamento di Trabou a bin dilanti 
cu ta 23 hende so lo a solicita 
pa trabao. 

Y e ta agrega di biaha cu lo 
prueba den Corte cu ta mas cu 


23 trahador a solicita pa trabao. Ademas, varios 
di nan no a solicita pasobra nan ta pendiente 
di e carta di dia 6 di februari, caminda cu nan 
a wordo splica cu 65 trahador lo wordo yama y 
esaki lo mester a sosode 3 luna prome cu apertura 
di hotel, pasobra lo mester train e trahadornan 
di acuerdo cu standardnan di RIU. 

Den e caso aki, trahadornan cu a solicita atrabes 
di Departamento di Trabou no a haya contesta, 
trahadornan cu a solicita via hotel directamente 
tampoco. Pontilius a menciona cu tin un lista cu 
nomber y fam di e trahadornan cu a solicita y 
promer cu dune na prensa lo pasa esaki over pa 
Minister di Trabou. Na final, Pontilius a bisa cu 
FTA no tei pa haci e trabao di informa Minister 
di esaki, cu ta pesei tin Departamento di Trabao 
pa informe cuanto hende a keda sin trabao cu a 
bai solicita y cu ni contesta nan a haya. 

AD PATRES 

f u n e r a 1 h 


van Rensselaerstraat 2 

San Nicolas - Arubá 

E-mail: adpntres@setarnet.uvv 


o m e 

Tel.: (294> 5H4-2299 
584-84 13 
Fax:(297)584-2266 


“Dune Señor, e descanso eterno 
y pa bo infinita misericordia, haci cu 
brilja den su alma e luz eterno di bo 
Gloria pa Hesu Cristo nos Señor. Amen” 

A fayece inesperadamente: 





Odulio Nicolaas Berg 

* 11 Maart, 1950 
+ 8 September, 2007 

Pa medio di esaki nos kier a invita tur famia, amigo, bisiña 
y conociman pa asisiti na un Santo Sacrificio di misa cual lo 
tuma lugar Diahuebs 13 di September pa 7’or di anochi na 
misa Sagrado Curazon na Savaneta na memoria di nos 
difunto stima Odulio. 


Despues di tabata na cama pa un temporada basta largo, 
Todopoderoso a yama serca dje, sr. John Quast, pa hunto cu su 
reciente fayecida esposa bai sosega eternamente den Reino Celestial. 

Cu hopi tristeza, pero agradecido pa tur locual el a nifica pa nos, 
conforme boluntad di Dios, nos ta participa cu a fayece na edad di 97 



Sr. Johan Carl (John) Quast 

Ex Director di Servicio Postal na Aruba 
Ridder den Orde van Oranje Nassau 

Su yiu: Poppy y esposo Urbano Maduro 

Su ruman na Corsow: Oscar Arenda, esposa Rosa y yiunan 
Mescos cu nieta: Jessica, esposo Junior Croes y yiunan 
Sobrino y sobrinanan na Corsow y Hulanda 

Famia: Reineta Oduber, Frits Maduro, Otilio Maduro, Mario Maduro, 
John de Vries y Theolindo Croes 

Su bon bisiña: Luisa Brattinga 

Verpleegsternan: Poppy Broekseman, Monique y Cynthia 

Demas famia Arenda, Hollander, Schotborgh y Quast na Corsow y 
Hulanda; famia Maduro, Oduber, de Vries y Croes na Aruba ta invita 
bisiña y conocirnan p’e acto di entiero cual lo tuma lugar DIARA- 
ZON, 12 di september 2007 pa 10.30 di mainta, saliendo for di 
Kerki Protestant na Playa pa Santana Protestant den Caya Ernesto 
Petronia. 

E resto mortal di nos difunto lo ta reposa den Kerki for di 9 ‘or. Te cu 
10 or lo tin ocasión pa condeleer. 

Prome cu entiero, lo tin un servicio di despedida na encargo di Ds. 
Oosterhuis. 


Lamentablemente cu despues di entiero no por ricibi bishita di 
condolencia na cas. 

B&P/ INTERFACE ARUBA N.V 

TRAINING AND CONSULTANCY 

We are pleased to announce our training schedule for the month of September and 


October2007. We can also provide these trainings as, customized In-Company training. 

► Minute Taking (Notuleren) (Starting September 24) 

► Leadership (Starting October 1) 

► Professional Telephone Behavior (Starting October 4) 

► Labor Law in Practice on Aruba (Starting October 4) 

► Public Speaking (Starting October 15) 

► Customer Service & Handling Complaints 

(Starting October 16) 

► Creative Problem Solving (Starting October 22) 

For additional information and registration please contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 


TA BUSCA 


Panadero 

Mester pa drenta servicio di inmediato 
Un Panadero, cu experiencia. Mester por sa di dirigi, 
lidera y sa tur cos di produci pan di cada dia. 

Si bo ta interesa, tuma contacto cu nos durante ora di oficina. 

Panaderia del Pueblo 
Guayabastraat 4 
Tel. 582-1915 



Is Looking For Planner Trainees 

Reauirement 

MTS/EPI “Werktuig Bouwkunde” 

Computer Literate with knowledge of 
Primavera Project Planner or MS Project is a plus 
Dedicated, Organized and eager to learn 

Applicants Preferences: Local or Dutch Nationals 

Please send your resume and cover letter to: 

Fax no. (297) 584 4728 or email: jobs@memconsultancy.aw 
Or visit our website @ www.memconsultancy.aw 

Tin mester 

Un live-in maid I 

Exigencianan ta e.o. cuida hende grandi, 
haci cas limpi y sa cushina 

Si bo ta interesa 

Yamatel: 582-2591 of 730-0512 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

pervicio pa Comunidad 

|Telefon di Emergencia 


Number di emergencia 911 

Polis 

100 

Brandweer 

582-1108 

Ambulance O’stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


| Botica na Warda | 

Pabou di Brug: Botica Paradera 
Pariba di Brug: 4 Centro Medico 

gj Dokter na Warda 

Pabou di Brug: Dr. M. Kelly 
Pariba di Brug: Dr. Britt-Croes 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia’mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 

CUENTA Dl BANCO: C.M.B. #229- 
82600. BENTA LOSAfl 1,50 
ABONEMENT An.35.00 pa luna. 
ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano 
DIRECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 

BENTA Dl AVISO: 

sales@awemainta.com 

Balans den bida di hende 

E artista di circo cu ta cana riba cuerda ta comprende 
cu e mester tin un abilidad mas cu cualquier otro, y 
esey ta balans.Mi ta corda e Marathon pa damas 
durante e Weganan Olympico di 1984. UN di e 
competidornan te ainda ta fresco den mi memoria. E'la 
drenta den e coliseum pa e ultimo buelta 
completamente deshydrata y for di balans, cayendo pa 
banda robez mientras su man drechi tabata zwai. Casi 
inconciente e'la core henter e buelta den e condicion 
aki y a cai over di e linea final den braza di un oficial di 
careda.Awe tin hende homber y muher den e mesun 
condicion - totalmente for di balans, luchando pa pasa 
e linea final.Durante mi 14 aña na scol di medicina di 
universidad, mi a mira un patronchi den bida di 
studiantenan hoben di medicina cu a demostra 
dramaticamente cu nan tabata fuera di balans. Durante 
e prome of di dos aña, e studiantenan a dedica ful nan 
energia na nan trabao, excluyendo tur otro cos. Prome 
tabata parce cu e strategia aki tabata posibel pa 
mantene, pero yegando na di tres aña nan casánan a 
cuminsa realisa cu nan a worde reemplaza pa e 
profesion di medicina, y esey ta e momento cu 
conflictonan matrimonial y divorcio a bira un plaga 
entre studiantenan.No ta importa con noble e rason pa 
e desbalanse ta, su consequencianan ta mesun 
destructivo. Cu otro palabra: Nos mester pone pa nos 
mes, un paso di bida cu nos por mantene pa bida 
largo. 



Guyabastraat 4, Dakota Tel: 582 4748 

MIDICAl / HOMIHIALTHCARE 


24 Hours 
Servicesl 


RENTAUSALE of Medical & Home- Healthcare 

* Wheclchaircs * Qxygen Concentra(ors/Cylinders 

* Bcds 

* Walkcrs 

* Bathchair 

* Commodcs 



DiMicullv Walkmg 
Reitt a portahle electro scooter 

(Fits in all cars , trucks, éltbs). 



1 Crutches I Canes 


Tel: 582-BB51 Fergusonstraat #52, Dakota 


<c£)- c ljijtonn& 

Peluca aki Hairpiece aya!! 


Iteauty Salen dfc llair Center 

Ffreusonstraal 52 
Tel: 583-715* 


Pcro i 1 unico lujjar cu eiperienrfa, calidad* 
servicio y bon prijs la 




ttve 

leiuh Salon 

Luci semper bumta hasiendtt un camhio tatai ariba bo 
apariencia. E mihordtn; Permaneni, Make-L p, Hairweaving* 
Braidmg, Hairstyiing* Acrytic* Gel \aiis. PonytaiL 


Pa tut bo éi BilteJa D Ytfotwi 



BO CONECCI0N CU M ERCA 

SHOP ONLINE: www.arusamailbox.com 

Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 


Pa mas informacion yama 

583-2459 of 583-0631 





PA TUR FIESTA 
PA MUCHA 

YAMA 

5923523 / 5838769 


TIPO Dl CAMBIO OFICIAL 

Valido pa September 12 2007 


PlacaExbc rnao 

BarkRaperen 

Vusseleri Cneque 

ReisChequeen 

OverBoeMngen 

Berrta 

na 

PlUico 

USDdlar 

177 

178 

180 

CANDdlar 

168 

170 

172 

Engelse Pond Sterling 

3.56 

3.61 

3.67 

ZAitsQseFrankperCHF. 100 

149.75 

150.47 

15127 

NedArt GUden perANG. 100 

98.00 

100.00 biljetten 100.20 
chqyovetfcoeking 100.00 

J apanseyen perj PY. 10.000 

155.10 

156.51 

15809 

EuruperXEU. 100 

243.99 

24621 

248.69 



Provision di Devisa 1.3% 
Segun articulo 12 di Afkondigingsblad 
diAruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


r 


Horoschoop 


1 


B ^)Aries 21 Mrt - 20 Apr 

T No ta suficiente pa bisa loke bo por 
haci. Bo mester mustra cu ta bale la pena. E 
no ta facil pero e ta posibel. 


fÉS Tauro 21 Apr - 20 Mei 

Decisionnan financiero ta 
recompensabo, sigur lo bo topa hende 
interesante. Oportunidadnan cu nunca bo a 
soña ta aparece dilanti’bo. 


Geminis 21 Mei-20Jun 

uSm Bo P or facilita e cosnan si bo bisa 
un hende exactamente loke bo tin den 
mente. Comunicacion ta e clave di exito den 
negoshi. 



Cancer 21 jun-20jui 

Ora e mesun eventonan negativo 
ripiti, sigur cu bo ta bai riba mal rumbo. Ta ora 
pa bo wak si bo ta haci cambionan. 


LeO 21 Jul - 20 Aug 

NEC' Ora bo sinti cu bo falta motivacion ta 
ora pa recharge bo baterianan. No lague pa 
despues. Mientras mas liher bo reacciona, 
mihor. 


3 Virgo 21 Aug - 20 Sep 

No ta facil comparti espacionan 
specialmente si bo ta ocupa. Algun cambio 
organizativo por contribui na logre. 


/Kbk k’bra 21 Sep - 20 Okt 

No lo ta facil satisface e demandanan 

personal y profesional na mes momento. Cu 
cierto pasenshi lo bo logra un balans feliz. 



IO 21 Okt - 20 Nov 
Tareañan repetitivo no ta esunnan 
mas atractivo, pero mester haci nan. Si bo no 
por delega, bo mester hacinan. 


iA Sagitario 21 Nov - 20 Dec 

Algo of un hende ta lagabo corda 
riba pasado y ta bira dificil pa sigui bai dilanti. 
Purba soluciona e asunto aki di biaha. 


Capricornio 21 Dec-20Jan 

mtfb Bo mente tin e tendencia pa fantasea 
y concentracion ta dificil. No bula bai leu, 
concentra! 



Aquarius 21 jan-20 Feb 
Si bo kier convence otronan pa 
dunabo un chens bo mester ta sigur 100% 
di loke bo kier y por haci. Traha den logra un 
mayor autoconfianza. 



w Piscis 21 Feb - 20 Mar 

Ora bo ta den un entorno profesional, 
purba pa bo no wordo afecta pa problemanan 
personal di otro hende. Mihor cu bo por haci ta 
hala leu y laga e cosnan flow. 



YAMA NOS 

HOTLINE 

24 OICA hlKI'ONIIfel iC 


733-8477 


MOMENTO, PA CUALKE INFORMACION 

Nel Oduber saludando e alumnonan 
di Colegio Sagrado Corazon 



UN grupo di huesped ayera den Parlamen- President Nelson Oduber. Un gran cantidad a keda sumamente contento di e atencion 
to, tabata e alumnonan di Colegio Sagrado di alumno di Colegio Sagrado Corazon di cu nan a ricibi di parti di e prome manda- 
Curazon. Despues di e reunion solemne, e Savaneta espontaneamente a bai saluda tario Arubano. 
grupo di hobennan aki a bai saluda Minister Nel Oduber pafo di sala di Parlamento y nan 


Nos Mundo Loco 


Boto vikingo haya 
atrobe bou di bar 

Trahadoman cu a descubri un boto 
vikingo den e sotano di un bara haci 
loke nan jefe a bisa y a scondi'e. 

Awor archeologonan ta kere cu 
e tabata un boto di mas di 1000 
aña bieuw y cu e por ta un di e 
descubrimiento archeologico mas 
importante di Inglatera. 

E experto Vikingo, profesor Stephen 
Harding di e universidad di Nothing- 
ham a usa radar cu por penetra e 
tera pa por a ubica e boto. 

Aowr e ta buscando fondo pa por 
paga pa e excavacion di e sitio. 

Profesor Harding a bisa: “Aunke 
ainda nos no sa ki tipo di boto e ta, e 
ta hopi bieuw sigur y e ta di un diseño 
Nordico. E posicion e localisacion di 
e boto ta sugeri cu e por ta un boto 
di transporte.” 

"Con ela yega na e sitio ta dificil di 
bisa. E ta na un distancia di unda e 
costa actual ta. E por a yega na e 
sitio despues di un inundacion y a 
sink na e sitio.” 

Trahadornan a descurbi e boto pa 
promer biaha na 1938. Precupa cu 
e descubrimiento por a stop e trabao, 
e jefe a ordenan pa dere atrobe, pero 
no promer cu un di e trahadornan a 
traha un sketch liher di dje. 

E pintura a termina den e mannan 
di e yiu di e jefe, kende na su turno 
a duna esaki na un museo local 
na 1991. Eynan ela keda virtual- 
mente sin wordo lesa pa mas di un 
decada. 

No tabata te ora cu e bar a aplica 
pa traha un patio, cu a ser revela cu 
e fundeshi no ta ser permiti di pasa 
mas leeuw cu un area pa motibo di 
e boto cu archeoogonan a ser poni 
na altura di e hayasgo. 






























AWEMainta I Diaranson 12 di September 2007 


Local I 31 


Exitoso Black Tie & Pink Ribbon Dinner & Ball 

Di JCI Aruba. 




DIA1 di september ultimo, JCI Aruba a organisa 
nan di 13 Black Tie dinner cu ya a bira un costum- 
ber den e comunidad di Aruba. E evento aki ta pa 
recauda fondo pa e organisacion pero alabes ta 
pa duna parti di e fondo recauda na un instancia 
caricativo. E aña aki JCI Aruba a scohe pa yuda 
Koningin Wilhelmina Fonds cu ta haciendo un 
labor grandi den nos comunidad y tin mester 
mas yudansa pa por sigui yuda e cantidad di 
hende nan rond di nos cu ta sufri di e malesa di 
cancer. Pesey mes e aña aki e enfoque di evento 
aki tabata riba Breast Cancer. Na entrada tur 
persona a ricibi un sinta roos cu ta identifica e 
apoyo na e personan cu ta sufri di breast cancer. 
Despues di e apertura oficial, Presidente 2007 
di JCI Aruba, senor Dave Martinus a duna un 
discurso cu ta relata riba e celebracion di bida 
y cu tur hende mester sigui contribui na e causa 
por pa yuda mas hende cu e necesidad di apoyo 
cu Wilhelmina Fonds ta brinda. Seguidamente 
senor Martinus a duna reconocemento na señor 
Dora Kock, mama di nos artista y pintor arubano 
Jenny Kock, como un persona cu a lucha contra 
di e malesa aki y sobrevivi esaki ya pa mas di 12 
aña sin nunca entrega su fe y speransa. E ta un 


ehempel bibo pa tur hende cu apesar cu bo haya 
e malesa bo tin cu sigui lucha sin entrega bo fe. 
Hunto cu señora Kock tambe señora Lilly Prins a 
keda reconoce como miembro honorario di JCI 
Aruba pa e tremendo labor na comunidad na 
timon di Koningin Wilhelmina Fonds. Durante e 
anochi tambe tabata tin reconocemento special 
pa señor Ramiro Rafael pa su sosten di e proyecto 
di Black Tie durante hopi aña, na señora Roset- 
na Mariana como lider di e proyecto 2007 y na 
Cheraldine Muller como representante di media 
riba dia di prensa y pa e labor grandi cu e’la bin ta 
eherce pa salud di nos comunidad atraves di me- 
dia.Seguidamente a sigui un faboloso cena ofreci 
pa Westin Hotel y e anochi a wordo clausura cu 
tremendo presentacion di Search, y Robert y Solo 
Banda Show. JCI Aruba kier a duna gratitud na 
henter pueblo di Aruba cu a sostene e proyecto 
aki y tur e compania nan cu a contribui di un of 
otro manera pa un hopi bon causa. Un danki spe- 
cial ta bai pa Valero Refinery, Edeza Enginering, 
RBTT, Magic Fm y Aruba Trading. 

JCI Aruba ta invita tur hende pa bishita www. 
ici.cc/aruba pa wak e potret nan di e anochi 
grandioso aki. 

“Crea bon custumber di come y 


move den bo centro” 




FOR di aña 2004 Fundacion 
Pa Nos Muchanan (FPNM) a 
inclui den su plan anual di tra- 
bou un proyecto pa organisa 
un curso tocante nutricion den 
centro di mucha. 

Den e mesun aña Lions Club of 
Aruba a haci un donacion y a 
haci e peticion na FPNM pa usa 
e fondo ey pa organisa un curso 
relaciona cu nutricion. 

Como cu FPNM no tin personal 
den servicio cu specialidad riba 
tereno di nutricion FPNM a haci 
contacto cu Grupo di Trabou Ali- 
mentaciony Movecion, cu ahaci 
posibel pa FPNM por realisa un 
curso integral riba educacion, 
nutricion y movecion. Den e 
trayecto di preparacion, e difer- 
ente disciplinanan a cumbini 
pa bin cu un programa di curso 
cu ta duna informacion riba 
alimentacion, ehersicio ademas 
duna atencion na e desaroyo 
social-emocional di e cursista. 
Aña pasa FPNM a organisa e 
prome curso (piloto) destina pa 
mayornan, pa motibo cu nan ta 
primeramente responsabel pa 
nan yiu. E curso piloto aki ta- 
bata un exito. Di e mayornan cu 
a participa FPNM a ricibi hopi 
informacion cu a yuda pa sigui 
desaroya e curso y prepara un 
segundo curso pa mayor. 

Mientrastanto den coperacion 
cu Grupo di Trabou Alimenta- 


cion y Movecion FPNM a or- 
ganisa 8 di september 2007 e 
seminario “Crea bon custumber 
di come y move den bo centro” 
pa centro di mucha. Meta di e 
seminario aki tabata pa trece 
mas conocimento dilanti riba 
importancia di integra educa- 
cion, alimentacion y movecion 
den e programa regular di cen- 
tro di mucha. Alabez pa yuda 
trece claridad riba necesidad 
di centronan pa mehora nan 
servicio riba e areanan men- 
ciona. Den apertura di e semi- 
nario presidente di Lions Club 
of Aruba, sr Giovanny Kock a 
haci uso di e oportunidad pa 
haci entrega di e cheque di 
donacion pa e actividad. Di 
parti di FPNM un biaha mas 
danki na Lions Club of Aruba 
pa aporta financieramente na 
prevencion di obesidad serca 
nos muchanan. 

E seminario aki tambe ta forma 
parti di e proceso pa stimula 
centronan di mucha pa participa 
na e curso “Maneho Pedagogico 
y Plan di Trabou Pedagogico” cu 
FPNM ta cuminsa cune na luna 
di october. Por agrega cu sigur 
den un tempo cu tur hende ta 
preocupa cu sobrepeso y obe- 
sitas, ta di suma importancia 
pa den tur area nos ta ocupa 
cu prevencion di gordura serca 
muchanan di Aruba. E semi- 
nario a conta cu presencia di 


50 persona trahando cu mucha. 
E personanan aki a participa 
prome na e parti plenario, mas 
laat nan a haña e oportunidad 
pa participa na 4 tayer den 
gruponan mas chikito. Den 
e aña benidero FPNM lo or- 
ganisa un follow up pa esnan cu 
a participa na e seminario aki. 

Danki na sra. Cherryldine Mul- 
ler cu a eherce e trabou di 
moderador, na sra. Minouche 
Lopez cu a presenta den un 
tayer formanan con den centro 
di mucha por atende cu lechi di 
pecho. Danki tambe na Compra 
NV, Manrique Capriles NV y 
Caribbean Overseas NV pa nan 
display y regalo di productonan 
alimenticio y saludabel cu cen- 
tronan por usa den nan trabou 
diario. Danki na Centronan di 
Mucha cu a facilita nan menu 
pa e ocacion aki y na Fundacion 
Pro Lechi di Mama cu a aporta 
na e dia aki. Danki na Romar 
Trading NV, Visser Trading 
NV, Chapeau NV, Antraco NV. 
Un biaha mas danki na e mi- 
embronan di Grupo di Trabou 
Alimentacion y Movecion cu a 
percura pa contenido valioso 
di e programa. 

Keda pendiente den e dianan 
benidero caminda lo publica 
diferente fragmento di e conte- 
nido di e seminario aki. 

